Asfaltirana još jedna ulica u Ćenovcu – Info Centar Juga\nAsfaltirana još jedna ulica u Ćenovcu\nOpština Lebane i Ministarstvo privrede kroz program „Gradimo zajedno“ obezbedili su 2,8 milona dinara za asfaltiranje ulica u selu Ćenovac. U okviru tog projekta pre mesec i po dana asfaltirana je ulica 7. juli, a danas je asfaltnim slojem prekrivena i ulica 13. brigade. Radove su danas obišli zamenik predsednika opštine Lebane Boban Pejić, pomoćnik predsednika opštine Miodrag Živković i zamenik predsednika SO Lebane Svetislav Pavlović.\nUkupna dužina ovih ulica koje su asfaltirane je oko 650 m. Asfaltiranjem ulica rešen je dugogodišnji problem meštana Ćenovca koji više neće gaziti po prašini i blatu. Kako ističu meštani ovo je prvi put da ulice u ovom selu budu asfaltirane.\nPredsednik Mesne zajednice Ćenovac Dušan Cvetković ne krije zadovoljstvo što su ulice u ovom selu konačno asfaltirane.\n„Urađeni su i propusti za vodu dužine oko 20 metara i sada više neće biti problema kada budu obilnije padavine.“ kaže Dušan Cvetković.\nOvim asfaltiranjem rešavamo dugogodišnji problem koji smo imali u selu tako da će sve ulice u selu sada biti pod asfaltom, kaže Goran Lazarević meštnin Ćenovca i odbornik u SO Lebane.\n“Zajedno sa lokalnm samoupravom i mesnom zajednicom planirmo da uradimo i projekat za završetak zgrade mesne zajednce, koja je započeta pre 30 godina, da je konačno završimo gde ćemo moći da održavamo sastanke Saveta mesne zajednice, kao i kulturne i druge sadržaje.”\nInvestitor ovih radova je opština Lebane a izvođači firma AB kop i Perica Jović iz Vlasotinca.\nUčenički parlament Gimnazije u „borbi“ protiv nasilja\nDruštvo Niš Vesti\nCOVID-19 Društvo Jablanički okrug Jug Srbije Lebane Vesti Zdravlje\nVila „LESTRA“ u Sokobanji u znak zahvalnosti nagrađuje sve radnike lebanske Kovid ambulante besplatnim smeštajem tokom maja meseca


Strateška tačka: Haftar bombardovao aerodrom u Tripoliju - Sputnjik Srbija\n15:35 25 Septembar 2020\nStrateška tačka: Haftar bombardovao aerodrom u Tripoliju\n15:50 08.04.2019 (osveženo 16:26 08.04.2019) Preuzmite kraći link\nHaftarove snage izgubile strateški važan položaj u Tripoliju\nKako se navodi u saopštenju, avijacija Halife Haftara bombarduje međunarodni aerodrom „Mitiga“. U štabu Vlade nacionalnog jedinstva smatraju da je ovim stvorena pretnja po bezbednost letova civilne avijacije i živote civilnog stanovništva.\nTrenutno je aerodrom „Mitiga“ obustavio rad, saopštio je Sputnjiku neimenovani izvor.\nRanije je saopšteno da su jedinice Libijske nacionalne armije napustile teritoriju međunarodnog aerodroma „Tripoli“.\nAerodrom „Mitiga“, koji se nalazi 11 kilometara od Tripolija, u prošlosti je koristila vojska. Poslednje četiri godine funkcioniše kao civilni aerodrom. Tada je na teritoriji međunarodnog aerodroma „Tripoli“ vođen pravi rat, čiji je rezultat je bilo oštećenje piste i dela zgrade.\nKo su suprotstavljene strane u ratu za Tripoli, pročitajte ovde.


Izmena zakona o glavnom gradu\nMali predao inicijativu za izmenu Zakona o glavnom gradu\nVesti Autor:Tanjug17. jul. 201512:54 > 12:56\nGradonačelnik Beograda Siniša Mali predao je inicijativu za izmenu Zakona o glavnom gradu ministarki državne uprave i lokalne samouprave Kori Udovički.\nMinistarka Udovički rekla je da je zadovoljna inicijativom da se menja o Zakon o glavnom gradu objašnjavajući da je suština te inicijative, s jedne strane, da se odlučivanja koja se tiču građana i koja ne zahtevaju nikakve informacije, osim onih koje raspolažu njihove opštine, spuste tamo gde građani to mogu da rade.\n“To je decentralizacija, to je spuštanje vlasti tamo gde građani na nju mogu najbolje da reaguju“, rekla je Udovički.\nOna je kao primer navela da se u odnosu na Republiku danas „za sve lupaju tri pečata“ kada su u pitanju građani Beograda – ministarstva, grada i gradske opštine.\n“Mislimo da to treba uprostiti i biće uprosćeno ovom inicijativom“, uverena je Udovički.\nGrad u 2016. sa novim ovlašćenjima\nGradonačelnik je ocenio da izmene daju mogućnost da grad preuzme odgovornost i ovlašćenja za neke stvari važne za građane Beograda i da konačno grad, kao vodeća lokalna samouprava, dobije mogućnost da sam upravlja nekim stvarima koji su za njega važni.\nPrema njegovim rečima, usvajanjem zakona i izmenama Statuta grada koji se očekuju do kraja godine, Grad bi u 2016. godinu ušao sa novim ovlašćenjima.\nMali je objasnio da je cilj da Grad posle više godina gubljenja te nadležnosti vrati i počne sam da brine o nekim stvarima važnim za građane Beograda.\n“Prvenstveno mislim na našu želju da preuzmemo neku nadležnost nad inspekcijama u gradu, kao što je turistička inspekcija s obzirom na to da želimo da se bavimo hostelima i uređenjem njihovog rada. Takođe, želimo da preuzmemo ovlašćenje i odgovornost da se bavimo šumama i da Lipovačku, Avalsku šumu, Košutnjak uredimo na pravi način“, rekao je Mali.\nOn je naveo da Grad želi da preuzme i odgovornost za rad katastra koji trenutno nije u njegovoj nadležnosti, a najveći broj pritužbi građana na rad Gradske uprave je upravo rad katastra.\n“želimo da preuzmemo veliki broj ovlašćenja koja se odnose na stanogradnju sobzirom da imamo problema sa fasadom koja pada i liftovima koji ne rade. želimo da imamo mogućnost da inspekcija grada Beograda bude ta koja će utvrdiditi i dati nalog da se neke stvari promene“, rekao je Mali.\nPrema njegovim rečima, želja je i da se ispuni predizborno obećanje da će gradske opštine dobiti veća ovlašćenja tako da građani koji žive sve mogli da završavaju u svojim sredinama.\n“Cilj nam je da pokazemo građanima da znamo da štedimo i zato smo podneli inicijativu da se broj odbornika u Skupštini grada smanji sa 110 na 65. Time činimo veliku uštedu u gradskom budžetu, a zajedno sa izmenama Statuta koji nas očekuje do kraja godine smanjićemo i broj odbornika u Skupštinama opština“, rekao je Mali.\nGrad BeogradKori UdovičkiSiniša Mali\npre 27 min 18


Sajam SIMA sluša priče i snove farmera iz cele Evrope - Sajmovi i dešavanja | Agroklub.rs\nMeđunarodni poljoprivredno-poslovni sajam SIMA koji se održava od 24. do 28. februara u Parizu ispunjava zahteve svih poljoprivrednika, bez obzira na veličinu farme ili metodu proizvodnje.\nČak 1.800 kompanija iz 42 zemlje u 15 izložbenih sektora te 232.000 posetilaca iz 135 zemalja - brojevi su koji obeležavaju Međunarodni poljoprivredno-poslovni sajam SIMA koji se održava od 24. do 28. februara u Parizu.\nSIMA je značajna manifestacija na kojoj se predstavljaju nove tehnologije i rešenja za savremenu i održivu poljoprivrednu proizvodnju.\nOrganizatori naglašavaju kako sajam SIMA ispunjava zahteve svih poljoprivrednika, bez obzira na veličinu farme ili metodu proizvodnje, a obuhvata detaljan asortiman proizvoda iz ratarstva, stočarstva i specijalnih useva, a to znači prezentaciju najnovije mehanizacije, obrade zemljišta, zaštite bilja, navodnjavanja, transporta, mlečne i prehrambene industrije uopšte te mnoge druge segmente koji su vezani uz poljoprivredu.\nTakođe, tu su i okrugli stolovi koji se fokusiraju na održivu proizvodnju useva koja za cilj ima povećanje proizvodnog učinka i smanjenje uticaja na okolinu, što predstavlja velik izazov za današnjeg poljoprivrednika. Govoreći o toj temi, ne može se zaobići digitalna tehnologija koja je, kako na svojim stranicama pišu, uzdrmala čitav lanac vrednosti u poljoprivredi.\nPametna poljoprivreda omogućila je tri ključna elementa: prikupljanje, pohranjivanje i obradu informacija poljoprivrednih proizvoda; precizna poljoprivreda koja ima potencijal smanjiti negativan uticaj na okolinu te automatizacija i robotizacija. Ciljevi ovog inovativnog pristupa su poboljšane ekonomske i ekološke održivosti poljoprivrede i poljoprivrednih gazdinstva, optimizacija kvaliteta i samim tim poboljšanje kvalitete života poljoprivrednika što ovu struku čini atraktivnijom.\nUz mnoge izložbe i sadržaje od kojih smo spomenuli tek mali deo, drugi dan sajma održana je večera za farmere, osmišljena kao inovativno društveno iskustvo u kojem su se delile priče i snovi. Cilj ovoga susreta bio je stvoriti veze između poljoprivrednika iz cele Evrope sa drugim učesnicima jer, kako kažu u SIMA-i, poljoprivrednici su akteri, a ne samo posmatrači i oni su ti koje moraju poslušati predstavnici politike i svi oni koji se bave sekundarnim delatnostima u poljoprivredi.\nDejan Pavlović, pre 6 dana\nAdi Pašalić, pre 53 minuta


Evropska investiciona banka finansirala izgradnju 2 MHE odgovorne za pomor na Crnom Rzavu i Ribnici | Blok vesti\nHome Magazin Evropska investiciona banka finansirala izgradnju 2 MHE odgovorne za pomor na Crnom...\nEvropska investiciona banka finansirala izgradnju 2 MHE odgovorne za pomor na Crnom Rzavu i Ribnici\nEkološko udruženje “Rzav” i CEE Bankwatch Network, uz podršku svetske organizacije za zaštitu prirode WWF, podneli su žalbu na rad Evropske investicione banke (EIB). Ova banka je investirala izgradnju malih hidroelektrana Beli Kamen i Komalj i prouzrokovala veliku štetu na rekama Crni Rzav i Ribnica.\nOba postrojenja su povezana tzv. bajpasom i nalaze se na području Parka prirode „Zlatibor“, uzimajući vodu iz dve reke, a finansirala ih je EIB putem kredita za mala i srednja preduzeća. Međutim, pre njihove izgradnje nije urađena nijedna studija o proceni uticaja na životnu sredinu, čime je dozvoljeno da ove dve male hidroelektrane unište 9,2 kilometra rečnog toka. Osim toga, primetni su i štetni uticaji sa ozbiljnim posledicama na zaštićene vrste u ovom području, što dokazuje i hidrobiološko istraživanje koje je WWF Adria sprovela 2020. godine.\n– Rezultati sprovedenih terenskih i laboratorijskih istraživanja ukazuju na zabrinjavajuće promene staništa poput drastičnog smanjenja količine vode duž vodotoka, na kom su izgrađeni ovi hidroenergetski objekti, i prevelike produkcije algi, a posebno je primetan drastičan pad biodiverziteta na lokalitetu ispod druge MHE, kao posledica čestih promena nivoa vode na istraživanom delu toka. Takođe je bitno naglasiti da je na području između dve mašinske zgrade, 2018. godine utvrđeno prisutstvo strogo zaštićenog potočnog rak, ali tokom poslednjih istraživanja, nijedan primerak te vrste nije pronađen na širem području – kaže Nataša Milivojević iz Ekološkog udruženja Rzav.\nShodno pravilima EIB-a, za projekte koji se finansiraju preko komercijalnih banaka – posrednika, ova evropska banka nije nužno uključena u izradi ekoloških i društvenih procena uticaja, pa ostaje nepoznanica da li je EIB uradila bilo kakvu procenu uticaja ova dva projekta. U ovom slučaju, procena uticaja prepuštena je banci Credit Agricole Srbija, uprkos činjenici da verovatno ne poseduju stručnost u oblasti prava EU ili ekoloških i društvenih standarda EIB-a.\n– Nije za očekivati da se EIB uključi u detaljne provere za svaki pojedinačni zajam koji se obavlja preko posrednika, ali podnosioci žalbe smatraju da je neophodno da EIB preuzme odgovornost za investicije koje zahtevaju procenu uticaja na životnu sredinu prema zakonu EU. U drugim oblastima, uglavnom pitanjima klimatskih promena, EIB je dokazala da može da bude lider. Ukoliko želi da zadrži kredibilitet dok proširuje svoje ambicije u nastojanju da postane razvojna banka, isto mora da uradi i sa finansijskim posrednicima – ističe Milivojević.\nI dok se čeka da EIB preispita svoje prakse, Ekološko udruženje Rzav, CEE Bankwatch Network i WWF Adria nastaviće da traže odgovornost za sve slične štetne projekte i investicije, kao i proceduralne propuste u izdavanju dozvola za izgradnju malih hidroelektrana.\nPrevious articleBOLI, BAŠ BOLI: Cicipas nikako da prežali Đokovića\nNext article„SRAM VAS BILO“: Srđan Đoković poludeo od besa


Futsaleri složni: Nismo razocarali, nadamo se prolasku\nFutsal reprezentacija Srbije igrala je nerešeno protiv Italije (1:1) u drugom meču Evropskog prvenstva u Sloveniji, pa sada ima realne šanse da se plasira u nokaut fazu takmičenja.\nSrbija je posle remija u dvorani "Stožice" u Ljubljani sa Slovenijom (2:2), podelila bodove i u susretu sa favoritom Italijom. Srpski tim sada čeka ishod poslednjeg meča u grupi, u kome se sastaju domaćin prvenstva i Azuri. Potrebno je da pobedi bilo koja od dve ekipe, ili da odigraju nerešeno 1:1 ili bez golova da bi Srbija otišla u četvrtfinale.\n"Čestitam mojim momcima jer su odigrali fantastičnu utakmicu i ispoštovali sve što smo se dogovorili. Igrali smo bolje nego protiv Slovenije, zaslužili smo da ne izgubimo a mogli smo i da pobedimo. Nažalost nismo iskoristili situaciju kad je Italija ušla u bonus da dodjemo do kaznenog udarca što bi sigurno prelomilo utakmicu. Neobičan je osećaj da ne izgubiš ni jednu utakmicu a da ne znamo da li smo se plasirali, ali verujem da ćemo se ipak naći u četvrtfinalu", rekao je selektor futsal tima Srbije Goran Ivančić.\nOdličan je bio i golman Miodrag Aksentijević, koji se složio sa rečima selektora.\n"Bila je veoma teška utakmica, pokazali smo da možemo da igramo sa svakom ekipom u Evropi. Zahvalio bih se fantastičnim navijačima, bodrili su nas neverovatno i nismo ih razočarali", dodao je čuvar mreže Srbije.\nDragan Tomić je bio strelac gola za Srbiju u 30. minutu. "Srećan sam zbog gola, ali i tužan jer nismo sačuvali vođstvo a bili smo tako blizu. Nadam se da ćemo igrati u četvrtfinalu, bilo bi velika šteta da se posle dve utakmice bez poraza vratimo kući", istakao je srpski futsaler.


U Budvi je danas održan protestni skup pod nazivom "Gotov je! Ne boj se" koji su organizovale opozicione partije Demokratska Crna Gora, Demos i Crnogorska.\nOrganizatori kažu da je protest u Budvi, kojem prisustvovao veliki broj građana, održan i kako bi bio osnažen građanski skup u Podgorici, javio je portal "Vijesti".\nLider Demosa Miodrag Lekić poručio je sa protesta u Budvi da su građani na barikadama sa odlučnošću da dođe do demokratske promene.\n"Poslednjim aferama se oseća zadah truleži, raspada", rekao je Lekić i dodao da je vreme za dogovor oko mirne promene vlasti.\nPredsednik Demokratske Crne Gore Aleksa Bečić rekao je da "tajkuni nikada više neće upravljati Crnom Gorom" i da je ovo "borba naroda protiv tajkuna".\nBečić je poručio da bez ispunjenja uslova za slobodne izbore u Crnoj Gori izbori više neće biti održani.\nKupači u Budvi počeli PANIČNO DA BEŽE IZ VODE, a onda je jedan meštanin stupio na scenu (VIDEO)


U BiH trenutno boravi oko 7.000 migranata\nMigranti u kampu Miral\nMigrant iz Avganistana teško je prije dva dana povrijeđen u migrantskom centru Miral u Velikoj Kladuši pošto mu je drugi migrant iz Pakistana nanio teške povrede hladnim oružjem u predjelu stomaka.\nVeća grupa migranata je negodujući pokušala da spriječi uviđaj gađajući policajce različitim predmetima i tom prilikom jedan policijski službenik je lakše povrijeđen.\nTek nakon dolaska pojačanja situacija se smirila a uviđaj je obavljen. Potvrdio je to portparol MUP-a Unsko-sanskog kantona, Ale Šiljdedić precizirajući da je napadač priveden te da se tereti za pokušaj ubistva.\nMigrantski kamp u Miral\nPovrijeđeni migrant je prevezen u kantonalnu bolnicu u Bihaću. Ale Šiljdedić je saopštio da je posljednjih dana povećan broj incidenata pošto sve više migranata dolazi na područje Unsko-sanskog kantona dok su smještajni kapaciteti ograničeni.\nDirektor Službe za poslove sa strancima Slobodan Ujić potvrdio je da se u Bosni i Hercegovini trenutno nalazi oko 7.000 migranata od kojih je šest hiljada smješteno u privremene prihvatne centre.\nOn je upozorio da bi migrantska kriza u BiH mogla eskalirati nakon epidemije korona virusa i popuštanja mjera pošto su centri u Srbiji, gdje je boravilo oko devet hiljada migranata, napola ispražnjeni.\nPrvi čovjek policije entiteta Republika Srpska Dragan Lukač rekao je danas da policija tog entiteta dnevno privede oko 100 migranata i šalje ih u kampove koji se nalaze u FBiH.\nNajveći broj ovih ljudi se, na putu ka Zapadnoj Evropi, kreće ka Bosni i Hercegovini, saopštio je Slobodan Ujić.


Yooka-Laylee dobio datum izlaska i novi trailer\nYooka-Laylee / 13 12 2016\nWii U verzija takođe dobila datum izlaska - nikada\nPlaytonic je danas saopštio da će njihova igra Yooka-Laylee izaći 11.04.2017-e, kao i to da igra ipak neće imati Wii U izdanje, kako je prvobitno najavljeno.\nNakon što je nedavno datum izlaska pomeren, spiritualni naslednik Banjo-Kazooie franšize koji je novac za razvoj prikupio preko vrlo uspešne Kickstarter kampanje, sada ima potvrđen novi datum, a stigao nam je novi trailer.\nKako je objašnjeno u FAQ na zvaničnoj stranici igre, Playtonic je "na žalost naišao na nepredviđene tehničke poteškoće sa Wii U verzijom igre i doneta je odluka da se rad na ovoj verziji igre u potpunosti obustavi."\n"Dobre vesti su da trenutno sarađujemo vrlo blisko sa Nintendom kako bi igru doneli na predstojeću Nintendo Switch konzolu. Jedva čekamo da se posvetimo ovome u potpunosti a više detalja ćemo moći da podelimo sa vama početkom sledeće godine."\nAko ste među ljudima koji su na Kickstarteru podržali projekat upravo zbog Wii U verzije, sada je tu opcije ili da igru preuzmete za neku od drugih platformi, sačekate na vesti o Switch ediciji ili jednostavno zatražite da vam Playtonic vrati vaš novac za projekat koji neće biti u stanju da realizuju.\nYooka-Laylee je inače od danas dostupan i za pred-naručivanje. Cena je 40 dolara za PC, PS4 ili Xbox One verziju igre.\nIgramo platformsku igru Yooka-Laylee\nYooka i Layle repuju u novom trejleru


Vavrinka zbog povrede ne igra u Riju\n„Veoma sam tužan jer sam se radovao svojim trećim Igrama, posle Pekinga i Londona. Nažalost, to sad nije moguće, ali svim švajcarskim sportistima želim sreću u Riju“, izjavio je Vavrinka, koji ima olimpijsko zlato u dublu sa Roddzerom Federerom iz Pekinga.\nFederer takođe neće ucecstvovati u Riju zbog povrede, kao ni Miloš Raonić, Tomaš Berdih i Dominik Tim, a neizvestan je nastup Rafaela Nadala.\nTeška povreda: Robinu Van Persiju stradalo oko (video)\nDa li Bernardu Tomiću zbog ovoga treba zabraniti da igra tenis? (video)Svitolina i Voznijacki u finalu turnira u DubaijuRanijeri: Juče je umro moj san da zauvek ostanem u LesteruMorinjo nosio majicu sa inicijalima Klaudija RanijerijaDesetkovani Partizan posle drame savladao Zadar, Luković junakNeočekivano: Đoković u Meksiku?Skandal na vaterpolo žrebu: Zastava Albanije za Crnogorce!Čanak: Čestitke na karakteru i želji, uspeli smoSlaba partija Jokića u porazu DenveraReal doskočio Barsi: Isku u ugovoru piše da ne može na "Nou kamp"


Saša Ilić — Cenzolovka\nIznenadni upad lidera Dveri Boška Obradovića sa svojim pristalicama u zgradu RTS-a, prošle subote, doveo je do trenutnog prodora realnosti u fikciju Vučićevog režima. Bilo je to iznenađenje za sve, najpre za samog Aleksandra Vučića, zatim za direktora RTS-a Dragana Bujoševića, za Upravni odbor i zaposlene u javnom servisu, za građane Srbije koji najviše veruju izveštavanju državne televizije, ali i za preostale opozicione lidere Saveza za Srbiju.\nKraj avgusta obeležio je niz nesrećnih slučajeva, odrona, urušavanja starih zgrada, obaranja ograda, smrti radnika u institucijama i na gradilištima, kao i odluka da se u Beogradu izgradi novi simbol prestonice – jarbol visine od 80 metara. Reklo bi se „štedljivi jarbol“, jer je prvobitno najavljivan kolos od 120 m, o čemu je već bilo reči na Peščaniku. Žitelji Beograda imaju razloga da budu zadovoljni jer će novi simbol grada biti jeftiniji za 40 miliona od procenjene vrednosti projekta od 406 miliona dinara...\nPriča koja sledi, malo je svedočanstvo o radu srbijanske policijske službe, koja je u biografiju Predraga Lucića imala višekratni upliv, najpre za vreme njegove beogradske studentske faze, a potom sa distance u feralovsko i postferalovsko doba.


Sprječavanje pranja novca: Zakon nije dovoljan\nSvi politički subjekti u Crnoj Gori se slažu da novi zakon o sprječavanju pranja novca i finansiranju terorizma predstavlja iskorak u odnosu na prethodni zakon, međutim, problem i dalje predstavlja implementacija i otkrivanje krivičnog djela pranja novca.\nIzmjene zakona o sprječavanju pranja novca i finansiranja terorizma se, između ostalog, odnose na praćenje neuobičajeno velikih transakcija koje nemaju očiglednu ekonomsku i pravnu svrhu, na otklanjanje rizika od pranja novca i finansiranje terorizma koji bi mogao proizići upotrebom novih tehnologija kao što su internet bankarstvo ili upotreba bankomata.\nNove odredbe su vezane za transakcije politički eksponiranog lica i njegovih bliskog saradnika, te se definiše obaveza izrade analize rizika pojedinog klijenta, grupe\nklijenata, poslovnog odnosa, transakcije ili proizvoda u vezi mogućnosti zloupotrebe u svrhe pranja novca ili finansiranja terorizma.\nMinistar finansija Milorad Katnić je ocjenio da će novim zakonom biti pojačana\nkontrola tokova novca čime su propisane veće kazne.\n"Nadzorni organi će biti obavezni da odmah obavijeste nadležni organ uprave ukoliko tokom inspekcijske kontrole utvrde činjenice koje mogu biti u vezi sa pranjem novca ili finansiranjem terorizma", kaže Katnić.\nDirektor Uprave za pranje novca Predrag Mitrović je saopštio da ta služba ne podnosi krivične prijave niti obavlja poslove tužilaštva. Iznoseći konkretne podatke istragama obavljenim tokom prošle godine, Mitrović je rekao da se radi o najteže dokazivom krivičnom djelu.\n"Mi ne podnosimo krivične prijave, a sve predmete koje ste vi inače naveli u vašem izlaganju, koliko znam, oni su doživjeli sudski epilog. Takođe, želim to da vam kažem i siguran sam da vi to dobro znate, da je krivično djelo pranja novca jedno od najteže dokazivih krivičnih djela", rekao je Mitrović.\nPotrebna bolja uprava\nZakonom su učinjena očigledna poboljšanja u oblasti sprječavanja pranja novca, međutim, prema mišljenju dijela opozicionih partija, zakon nije dovoljan već je za napredak Crne Gore u evropskim integracijama potrebna bolja uprava.\nStav opozicije je, da je veoma lako u Crnoj Gori oprati novac jer su do sada državne institucije tolerisale tu pojavu. Nebojša Medojević, predsejdnik Pokreta za promjene je u tom kontekstu pomenuo i privatizaciju crnogorskog Telekoma i lažne kredite.\n"Na žalost, Crna Gora pod rukovodstvom ove vlasti postala je jedan od važnih centara za organizovani kriminal i upravo je postala popularna\n"Crna Gora pod rukovodstvom ove vlasti postala je jedan od važnih centara za organizovani kriminal i upravo je postala popularna u svjetskom kriminal", tvrdi Nebojša Medojević.\nu svjetskom kriminalu iz dva razloga – lakog pristupa kopnu, gdje korumpirane naše službe bezbjednosti, trafikanti oružja, droge, ljudi mogu bezbjedno da, uz naravno plaćanje korupcije, uđu na teritoriju EU. Drugo, što je jako sigurno plasirati novac, gotovinu u banke a onda, naravno, bankarskim transakcijama to prenijeti tamo gdje treba", naglašava Medojević.\nU Demokratskoj partiji socijalista ocjenjuju da je pranje novca globalni problem, a ne problem samo Crne Gore ili bilo koje zemlje pojedinačno.\nValentina Radulović Šćepanović je navela da je zato potrebno pratiti direktive i standarde Evropske unije, što je kroz novi zakon učinjeno, između ostalog kroz kaznene odredbe.\n"U slučaju posebno teških povreda ili ponavljanja povreda može se izreći zabrana vršenja djelatnosti pravnom licu i preduzetniku u trajanju do dvije godine a odgovornom licom, pravnom i fizičkom licu, može se izreći zabrana obavljanja djelatnosti do dvije godine", navodi Valentina Radulović Šćepanović.\nJedan od načina pranja novca je kada fantom firme novac u kešu ulažu u banke i na osnovu tog kolaterala uzimala kredit.\n"Bez dokaza o porijeklu, prosto, donesu u dvije ili pet kesa 5 ili 7 miliona, polože na banku i onda u tom iznosu podignu kredit, a ovo bude kolateral. Naravno, ne vrate kredit a banka se namiri tako što prisvoji onaj novac koji su donijeli u kesama", kaže Goran Danilović iz Nove srpske demokratije.\nOvih dana se navršava i dvije godine od akcije 'balkanski ratnik', kojim je razbijen narko kartel Darka Šarića, saopštio je Vasilije Lalošević iz Socijalističke narodne partije kada je bilo i veoma sumnjivih transakcija.\n"Dva i po miliona eura čovjek je donio u plastičnoj kesi, u sitnim apoenima, do jedne banke u Crnoj Gori. Nikoga nije pitao odakle ti taj novac. Svi smo znali da je iz kriminalnog miljea", podsjeća Lalošević.


Kako kaže, sada su definisani novi pojmovi kao što su elektronska prodavnica i elektronska platforma. Ističe da će to doprineti da se smanji siva ekonomija i da se razvije oblast trgovine na internetu.\nBiće uveden i institut "misteri šopera" koji će inspekciji dati mogućnost prikrivene kupovine kako bi došla do dokaza o nelegalnoj prodaji.\nMatić kaže da je broj korisnika elektronske trgovine u Srbiji porastao sa 18 na 30,9 odsto. U ovom trenutku domaći potrošač izdvoji oko 88 dolara godišnje na elektronsku trgovinu a u EU, Kini i SAD taj iznos je značajno veći.\n"Idemo ka tome da se naši kupci osećaju sigurno", rekla je Matić.\nDodaje i da će elektronske prodavnice i platforme morati da budu registrovane i da, ako se na njima nađe neki nedozvoljen sadržaj, on će morati da bude uklonjen.\nPred početak letnje sezone dobra vest za građane je stupanje na snagu sporazuma o snižavanju cene rominga na Zapadnom Balkanu. Matić navodi da su sniženja značajna i da će se sprovoditi fazno od 1. jula. Potpisnice sporazuma su Srbija, Crna Gora, Severna Makedonija, Albanija, a dogovoreno je da se sporazum sprovodi i na čitavoj teritoriji Kosova i Metohije.\nU prvom periodu biće snižene cene odlaznih poziva za 62 odsto, a dolaznih za više od 20 odsto. Cena SMS poruka biće niža 50 odsto, a prenosa podataka 87 odsto, rekla je Matić.


Kažnjavanje prema propisima NSBiH protivno Zakonu o radu\nAFERE Konfuzija u vezi sa sankcioniranjem igrača u BiH\nN. DEMIROVIĆ 26.10.2018\nAFERE Kažnjavanje prema propisima NSBiH protivno Zakonu o radu\nKažnjavanje igrača Željezničara zbog loših rezultata u septembru, kad su sankcionirani sa po 30 posto plaće na osnovu dva člana Pravilnika kluba, pokazalo je još jednom neuređenost u bosanskohercegovačkom fudbalu.\nOtvoreno je pitanje može li se tako kažnjavati i, ako može, zbog kojih razloga, kolikim iznosom, koja se pravila primjenjuju...\nNije Željo jedinstven slučaj. Veliki broj klubova koristi ovu mogućnost, što potvrđuje i nedavna izjava Blaža Sliškovića nakon jednog poraza, da će to igrači osjetiti po džepu. I turski stručnjak Adnan Ornek spreman je stigao u bh. fudbal pa je, nakon debakla protiv Širokog Brijega, najavio kazne za igrače Čelika.\n- U slučaju da se klub okrene mjerama kažnjavanja igrača zbog neostvarenih rezultatskih ciljeva, odnosno odbijanju iznosa njihovih plaća ugovorenih internim klupskim aktima, takve procedura se kose sa praksama FIFA DRC-a i CAS-a (pravni organi FIFA-e) te igrači ne mogu biti kažnjeni na temelju subjektivne procjene ili rezultatskog neuspjeha. Ova praksa nije uobičajena za današnji fudbal, narušava ugled kluba i mi nastojimo da igračima skrenemo pažnju na to koji su njihovi postupci kad se dese takve situacije. Dakle, klub je u mogućnosti da izrekne mjeru kazne, ali će ona, ako je riječ o prethodno navedenom slučaju, pasti u sudskom postupku - kaže za "Dnevni avaz" Aldin Đidić, potpredsjednik Sindikata profesionalnih fudbalera BiH.\nKako je došlo do toga da je stvar drugačija u ugovorima između klubova i igrača koji je unificirao Nogometni savez BiH, nije jasno.\n- Primanja iz stava 1. ovog člana mogu se povećavati ili smanjivati u zavisnosti od rezultata kluba i u skladu sa Pravilnikom kluba - navodi se u Članu 9. tog ugovora.\nTu bi trebao biti kraj svim dilemama da u uvodu Ugovora ne piše kako je u "u skladu sa Zakonom o radu FBiH i Zakonom o radu RS" i da igrači potpisuju Ugovor o radu.\nDa je kažnjavanje uposlenika, ovog puta igrača, u koliziji sa Zakonom, govori Član 82. Zakona o radu FBiH.\n- Poslodavac ne može, bez izvršne sudske odluke ili bez saglasnosti radnika, svoje potraživanje prema njemu naplatiti uskraćivanjem isplate plaće ili nekog njenog dijela, odnosno uskraćivanjem isplate naknade plaće ili dijela naknade plaće - naglašeno je.\nDakle, kažnjavanje je u BiH legalno, ali nije zakonito, što je svojstveno samo za bh. fudbal. Što se tiče međunarodnih fudbalskih organizacija, stvari su prilično jasne. Igrač može imati sedmičnu, mjesečnu ili plaću na osnovu učinka, a teško je da ovu treću varijantu ima potpisan bilo koji igrač u BiH.\nNogometni savez BiH propisuje da igrači moraju potpisati i klupske pravilnike, čime pristaju na eventualne sankcije prema određenim osnovama.\nNo, u Zakonu o radu FBiH navodi se da se saglasnost radnika na izricanje sankcija ne može dati prije nastanka potraživanja.\nhiljada eura iznosila je kazna za igrače grčkog Olimpijakosa u aprilu ove godine, ali nije poznato radi li se o osnovnoj plaći ili mogućim bonusima\nU novu zgradu NSBiH uloženo 9,5 miliona KM\n24.10.2018 u 18:54\nSedmorka je budućnost bh. fudbala\n25.09.2018 u 21:10\nNSBiH Željezničar FIFA pravilnik Zakon o radu


Novi Put » Završen prvi memorijalni turnir u malom fudbalu u Glavincima\nNaslovna // Sport // Završen prvi memorijalni turnir u malom fudbalu u Glavincima\ndatum unosa Jul 06, 2020\nU seniorskoj konkurenciji najbolji je FK “Bratsvo” iz Međureča, dok je u omladinskoj i ženskoj konkurenciji najbolji bio FK„Levač“. Dodeljene su i nagrade u vidu novca, pehara i diploma, a svima su uručene i zahvalnice za učešće. Organizatori su Jagodinski sportski savez i lokalna samouprava grada Jagodine\nFK “Bratsvo” najbolje je među seniorima\nTurnir u malom fudbalu pod nazivom „Legende glavinačkog fudbala“ završen je protekle subote u ovom selu.\nOrganizovan je u znak sećanja na sve preminule, nekadašnje fudbalere iz ovog sela i kao takav, trajao je 11 dana. Ekipe su se takmičile u seniorskoj, omladinskoj i ženskoj konkurenciji.\nPredsednik Organizacionog odbora turnira prof. Marko Nikolić izrazio je zadovoljstvo organizacijom, kao i to da želi da turnir preraste u tradiciju:\n-Mislim da smo opravdali sva očekivanja i da je turnir u potpunosti uspeo, s obzirom na veoma brzu organizaciju. Mnogo su nam pomogli Jagodinski sportski savez i lokalna samouprava grada Jagodine –rekao je Nikolić.\nStevan Marković najbolji je golman među omladincima\nPrvo mesto u seniorskoj konkurenciji osvojila je ekipa fudbalskog kluba „Bratstvo“ iz Međureča pošto je rezultatom 3:0 savladala „Mladost“ iz Tečića. Treće mesto pripalo je „Juhoru“ iz Glavinaca, a četvrto fudbalerima iz „Kolara“. Proglašeni su i najistaknutiji igrači u seniorskoj konkurenciji. Najbolji golman je Nikola Antić, čuvar mreže iz Tečića, najviše pogodaka, čak 11, postigao je Nikola Marković, igrač „Juhora“, dok je najboljim fudbalerom turnira proglašen Stefan Pavlović, član „Bratstva“ iz Međureča. Tri prvoplasirane ekipe u seniorskoj konkurenciji nagrađene su novčano sa po 10, 20 i 30 hiljada dinara, peharima i diplomama. Svi oni su prezadovoljni dešavanjima na terenu:\n-Zahvalio bih se organizatoru turnira na pozivu. Mi smo jedina ekipa iz druge opštine, a igrali su i svi momci iz lokalnog fudbalskog kluba „Mladost“ iz Tečića, koji se takmiče u međuopštinskoj ligi „Sever“. Organizacija je zaista bila na jednom izuzetnom nivou. Ovo je retkost da se vidi danas, a još ređe da se vidi ovoliko publike na jednom sportskom događaju –rekao je Antić.\nFK “Levač” bio je najbolji i u ženskoj konkurenciji\n-Ovo je jedan od boljih turnira koji sam igrao do sada. Ako Bog da, igraćemo i sledeće godine. Super se osećam kao najbolji strelac. Sve je to zahvaljujući mojim saigračima i to nije samo moja zasluga –kazao je Marković.\n-Turnir je stvarno prošao u odličnoj organizaciji. Sve je bilo kako treba i svaka čast organizatorima. Bili smo favoriti, ali opet, nikad se ne zna –istakao je Pavlović.\nTurnir je trajao 11 dana i privukao je veliku pažnju\nU omladinskoj konkurenciji, finale je takođe bilo napeto i neizvesno. „Levač“ iz Rekovca pobedio je „Partizan“ iz Majura rezultatom 3:2. Iz redova pobedničkog tima, dvojica su najistaknutijih aktera turnira: najbolji igrač je Ognjen Mijušković, dok je najbolji golman Stevan Marković. Najboljim strelcem proglaše je Nikola Milojević iz majurskog „Partizana“. Treće mesto osvojila je ekipa iz Kolara, dok je četvrto mesto pripalo „Juhoru“ iz Glavinaca.\nU ženskoj konkurenciji, u finalu, „Levač“ iz Rekovca pobedio je FK „Plava zvezda“ iz Kragujevca. Iz pobedničkog sastava su najbolji igrač Tamara Gavrilović i strelac Nevena Milojević. Anja Megić, golman „Juhora“ iz Glavinaca, proglašena je najboljim čuvarem mreže. Sve utakmice sudli su Goran Jevremović, Darko Pantić i Momir Stanojević, a zahvalnica je uručena i predsedniku FS opštine Rekovac Vladi Milojević, za izuzetan doprinos u organizaciji turnira. Organizator je dodelom priznanja zahvalio svim ekipama koje su učestvovale u turniru, takođe i arbitrima.


Svečano obeležen Dan opštine Čajetina - Užicka Republika Press\nPovodom Dana opštine Čajetina 30-og juna, održana je i svečana sednica i uručena priznanja najzaslužnijim kolektivima i pojedincima koji su dali svoj doprinos razvoju ove opštine. Predsednik Skupštine opštine Miloje Rajović i predsednik opštine Čajetina Milan Stamatović, u svojim obraćanjima prisutnima, podsetili su na postignute rezultatu u minulom periodu ali i na planove čijom realizacijom će Čajetina I Zlatibor postati još bolje mesto za život i odmor.\nOd prošlog do ovog Dana opštine ostvareni su značajni rezultati, prvenstveno na uvećanju budžeta, investicijama, infrastrukturnim projektima, nabavkama nove mehanizacije u javnim preduzećima, vrednim poljoprivrednim i socijalnim davanjima.\n“Svemu tome sigurno je doprineo i čajetinski parlament. Odbornici su dali veliki doprinos u ostvarivanju povoljnog ambijenta, kako za život i rad u našoj opštini, tako i za naše goste. Zajedno smo donosili važne odluke kako bi opštinska uprava dobro funkcionisala, radila javna preduzeća i ustanove i kako bi se postigli što bolji uslovi za bavljenje poljoprivredom i seoskim turizmom. Sa ponosom konstatujem da ove godine završavamo naše velike investicije: Zlatiborsku gondolu, Sistem za prečišćavanje otpadnih voda, Sportsku halu u Čajetini, Sportsku halu na Zlatiboru, a uspeli smo da završimo i Kulturni centar na Zlatiboru u kome smo se danas okupili,“ rekao je predsednik Skupštine opštine Čajetina Miloje Rajović.\nMilan Stamatović, predsednik opštine Čajetina, u svom obraćanju istakao je da je opština Čajetina danas jedna od najrazvijenijih lokalnih samouprava i da je budžet opštine jedan od najvećih po glavi stanovnika u Srbiji. Značajno i to što je ova lokalna samouprava zacrtala dugoročne planove koji su bazirani na željama i potrebama građana i države Srbije.\n„Sigurno znam da u tome ništa nismo pogrešili jer u svakom poslu, kao odgovorni ljudi, imali smo dobru nameru. Ako imate dobru nameru sigurno će sve i dobro da se završi. Svi naši poslovi i obaveze koje smo planirali u ovoj godini su već dali rezultare, a neki će u narednim godinama biti realizovani. Ova mala lokalna samouprava je dosta toga uradila za kratak period iako nismo baš uvek bili omiljeni i nisu nas baš uvek svi razumeli od strane republičkog rukovodstva a često i ovde na lokalnom nivou. Mi smo znali da sve ovo što radimo radimo u interesu naših građana i zbog toga nismo odustajali a rezultati su veoma vidljivi. Ono što je za nas bitno je da se povećava broj gostiju, da se uvećava budžet, da svi parametri koji se uzimaju za vrednovanje lokalne samouprave idu nama u korist“, rekao jeStamatović.\nPredsednik opštine u svom obraćanju sa ponosom je izdvojio značaj tri, kaoko je rekao vekovna projekta koji će ove godine biti realizovani a to su Gold gondola, Sportski centar na Zlatiboru i sistem za prečišćavanje otpadnih voda. Kada auto put stigne bar do Požege i kada u funkciju bude stavljen aerodrom Ponikve, na Zlatiboru više ništa neća biti isto, dodao je Stamatović.\nSvečana sednica bila je prilika i za dodelu priznanja. Dodeljene su plakete, priznanja i novčane nagrade najzaslužnijim pojedincima i kolektivima za izuzetan doprinos razvoju opštine u proteklom periodu.\nDobitnik najvećeg priznanja, ovogodišnje ,,Zlatiborske povelje’’ je Prof.dr Petar Grbović iz Čajetine.\nPlaketama „Dimitrije Tucović“nagrađeni su:\nDr. Dragan Terzić iz Kruševca\nRadomir Raković-Rakac sa Zlatibora\nRadovan Tanasijević-Čava iz Tripkove\nUručena su priznanja i novčane nagrade pojedincima koji su se istakli svojim radom u protekloj godini i postignutim uspehom a nagrađeni su:\nDodeljena je i zahvalnica koja nosi ime „Zoran Tmušić” za humanost i ljudskost u teškim vremenima, dobitnica je novinarka RTS-a Jelena Božović iz Užica.\nPohvalnice opštine Čajetina dodeljuju se svim svršenim učenicima osnovnih i srednje škole na teritoriji Opštine Čajetina, kao i svršenim učenicima srednjih škola na teritoriji Republike, koji imaju prebivalište na teritoriji Opštine Čajetina, kao i dobitnicima diplome “Vuk Karadžić“:\nStanić Veljko iz Šljivovice, OŠ „Milivoje Borović“ Mačkat, đak generacije;\nU umetničkom delu programa nastupio je prvak Narodnog pozorišta u Beogradu, nosilac brojnih nagrada, kako domaćih tako i stranih – glumac Milenko Pavlov, koji je izveo patriotsku priču Duška Radovića „Opanak“ i duhovitu priču o međusrpskim odnosima Brane Crnčevića pod nazivom „SRB“. Pavlov je najpre zapevao pesmu “Moj Milane” a sa prisutnima podelio svoja lična nadanja da će jednog dana postati stanovnik opštine Čajetina.\nNa današnji dan 30. Juna pre 91 godinu Čajetina je proglašena varošicom. Od tada počinje da se razvija, napreduje i krajem 20. veka postaje najposećenije turističko mesto u Srbiji, a prošle godine obeležen je i jubilej – 125 godina organizovanog bavljenja turizmom.


Klimkin: Sastanak „Normandijske četvorke“ koristan - Sputnjik Srbija\n14:02 25 Mart 2019\nKlimkin: Sastanak „Normandijske četvorke“ koristan\n22:10 07.03.2016 Preuzmite kraći link\nIako je susret šefova diplomatija Ukrajine, Nemačke, Francuske i Rusije u Parizu prošao bez značajnijih rezultata, nastavak dijaloga u normandijskom formatu bio je veoma koristan, izjavio je ukrajinski ministar inostranih poslova Pavel Klimkin.\n„Smatram da iako nismo postigli rezultate, sa tačke gledišta dijaloga je nastavljen rad formata ’Normandijske četvorke‘. Naravno da sam želeo da se vratim u Kijev sa određenim rezultatima, ali pozicija Rusije je takva da to nije bilo moguće“, objasnio je Klimkin za lokalne medije.\nGovoreći o susretu lidera zemalja „Normandijske četvorke“, Klimkin je rekao da će se to dogoditi onda kada se pojava potreba da se o nečemu razgovara.\n„Nastavak pregovora na nivou lidera zemalja će takođe uslediti, budući da znamo ko u Rusiji donosi odluke, ali još uvek ne znam kada“, dodao je ukrajinski ministar.\nsastanak, Normandijska četvorka, Pavel Klimkin, Nemačka, Ukrajina, Francuska, Rusija\n14:02Završna reč generala Dikića u aferi „Državni udar“


Beluga kuhinja sa Rastelli potpisom - Lux Life luksuzni portal\nOkarakterisana rigoroznom geometrijom, sa opcijama moduliranja i stvaranja ritma u svakom prostoru, konstantnom smenom punih i praznih površina, ona stvara elegantni balans između metala i nijansi drveta.\nSavršen primer ove tvrdnje je kompozicija u varijanti od Hielo jasena, koja sadrži seriju zidnih elemenata. Za razliku od ostrvskih verzija, u ovom slučaju se kuhinja razvija kao zidna jedinica: serija modula daje vam mogućnost oivičavanja prostora za kuvanje, higijenu i rad, dok istovremeno dobijate neverovatnu količinu dizajnerske slobode, uz opciju odabira izgleda polica, sistema i otvorenih jedinica.\nU ovom slučaju, metal postaje glavni element kuhinje. Ovaj materijal, odabran zbog svojih cevastih elemenata koji definišu esencijalnu geometriju kuhinje, stvara prefinjenu kombinaciju sa drvetom od kog su napravljena vrata. Štaviše, perforirani elementi dobijaju istu snagu i daju lakoću ovoj kompoziciji, kreirajući interesantnu igru svetlosti i senke.\nBez zanemarivanja funkcionalnosti, ova kuhinja je opremljena velikim fiokama i visokim jedinicama u kojima možete držati sve što vam je neophodno. Snažni vizuelni uticaj, solidna geometrija i pažljiv odabir materijala još jednom nam pokazuju koliko pažnje Rastelli brend posvećuje vrednostima dizajna i Made in Italy proizvodima.


"Fotografije ubijenih Vučićev pokušaj da skrene pažnju sa pitanja ko je iz vlasti sarađivao sa kriminalcima”\nPredsednik Srbije i ministar policije na konferenciji za novinare posle sednice Saveta za nacionalnu bezbednost\nJavnost u Srbiji mogla je u subotu, u udarnom večernjem terminu na svim nacionalnim televizijama, da vidi fotografije unakaženih i raskomadanih leševa muškaraca za čija se ubistva sumnjiči grupa na čelu sa Veljkom Belivukom, vođom navijačke grupe “Principi” FK Partizan. Fotografije su puštene tokom konferencije za novinare predsednika Srbije Aleksandra Vučića posle sednice Saveta za nacionalnu bezbednost na kojoj se razgovaralo o borbi protiv organizovanog kriminala. Predstavnici vlasti pravdali su objavljivanje uznemirujućeg sadržaja time što građani treba da vide surovost Belivukove grupe sa kojom se država uhvatila u koštac, ali sagovornici Glasa Amerike kažu da je posredi nešto drugo i da mahanje fotografijama i cela konferencija služe da skrenu pažnju sa glavnog pitanja: ko je iz države sarađivao sa ovom kriminalnom grupom.\n“U ovom slučaju mi vidimo dva pravca: jedan je iskren pokušaj da se stane na put tim određenim kriminalnim grupama. Očigledno je reč o grupama koje su uz direktnu ili indirektnu podršku dela vlasti došle do takve pozicije da budu, što kaže Vučić, jači od države. Na drugoj strani, istovremeno se čini sve da se minimizira podrška dela vlasti razvoju tih kriminalnih grupa. I nažalost mi vidimo da je ovaj put sada prioritetniji i da se čini sve da se spreči da na videlo izađe ko je sve pomagao stvaranje, narastanje i sazrevanje velikih kriminalnih grupa”, kaže za Glas Amerike analitičar i marketinški stručnjak Cvijetin Milivojević.\nOn podseća da je predsednik Srbije uveravao javnost da ne treba da vidi potresne snimke ubistva Olivera Ivanovića ili saobraćajne nesreće na naplatnoj rampi u Doljevcu kada je vozilo visokog funkcionera SNS Zorana Babića udarilo u automobil ispred i usmrtilo Staniku Gligorijević, ali da su ove, mnogo eksplicitnije fotografije, prikazane javnosti u prajm tajmu.\n"Sve je u funkciji tog spina. Dakle, da se ljudi bave pitanjima tipa 'dokle ljudski mozak može da ide, kako mogu tako da rade sa živim stvorovima, kakvi su to monstrumi', umesto da postavljaju i ta pitanja, ali i pitanje kako smo došli do ovoga i kako je moguće da neki navijači Rada ili Zvezde budu prekomandovani na tribine Partizana i preuzmu vođstvo na tribini Partizana. Ljudi koji prate sport ili navijaju će razumeti. Nisu ti ljudi tek tako došli na tribinu Partizana. Dvojica glavnih, jedan je pokojni, (Aleksandar Stanković, prim.nov) drugi je u zatvoru (Veljko Belivuk, prim.nov) su se deklarisali kao navijači drugih klubova… Ovde se sve čini da se minimizira suština problema: Aleksandar Vučić ne želi da prizna da su njegovi najbliži saradnici upravo ti ljudi koji su i napravili taj sistem i kriminalnu grupu i dosetili se da je to kriminalna grupa tek onog trenutka kada je ona počela da preti i samom Vučiću i vrhu vlasti. Onog trenutka kada je taj monstrum koga su oni napravili pretio da pojede i svog neformalnog oca”.\nŠta je cilj objavljivanja uznemiravajućih fotografija tela žrtava za čije se ubistvo sumnjiči grupa Veljka Belivuka?\nIako tabloidi u Srbiji spekulišu o tome ko je iz vlasti mogao sarađivati sa grupom Veljka Belivuka, za sada niko nije uhapšen. Belivuku i 19-orici njegovih saradnika ponovo je produžen pritvor za još 30 dana. Osim otmica, nedozvoljenog posedovanja oružja i tri ubistva, na teret im je stavljeno i četvrto, što je objavljeno na konferenciji za novinare predsednika Srbije.\nNovinarka portala KRIK Milica Vojinović, koja dugo prati Belivukovu grupu, kaže da je informacija o četvrtom ubistvu ujedno bila i jedina novost koju je javnost mogla da sazna na toj konferenciji.\n“Ostalo je bilo nastavak neke kampanje koja traje već mesecima i pre nego što je grupa uhapšena, kroz tabloide, izjave predsednika i ministara, koja ima za cilj da pokaže, pretpostavljam, kako se ova država bori protiv kriminala. Tu ima drugih stvari koje nama pokazuju da ta borba nije daleko otišla koliko bi trebalo. Važno je da pomenemo da ta grupa nije od juče, čak ni od 2019. kako se u istrazi navodi, ta grupa deluje od mnogo ranije, ali nešto se u vlasti sada dogodilo da oni predstave kako su tek saznali za tu grupu i kako se bore sa tim”.\nFotografije objavljene uprkos apelima roditelja nestalih mladića\nMilica Vojinović je i autorka priče KRIK-a o roditeljima čija su deca nestala, i za čije se nestanke pretpostavlja da su povezani sa Belivukovom grupom.\nTi ljudi su apelovali na predsednika Srbije da ne objavljuje fotografije i snimke žrtava za čije se likvidacije sumnjiči Belivukova grupa. Ali, predsednik ih je samo delimično poslušao, jer su objavljene fotografije unakaženih tela, uz opasku da je reč o jednom navijaču Partizana i jednom navijaču Crvene Zvezde, ali ne i dugo najavljivani “šokantni” snimci koji su sada u rukama policije.\nNovinarka portala KRIK Milica Vojinović razgovarala je sa roditeljima nestalih mladića koji su molili Vučića da ne pušta snimke\n"Oni su molili predsednika da se te stvari ne prikazuju jer prosto ti ljudi, što je potpuno razumljivo, nisu spremni da gledaju takve stvari na televiziji. Posebno kada znamo da su dve godine pokušavali da saznaju od policije i institucija koje rešavaju te nestanke, nisu mogli da saznaju ništa i nailazili su na zid ćutanja i odbijanja...Jedan od njih je pronađen zakopan u Sopotu i njegova majka je, kada smo pričali o tome da su apelovali na predsednika da ne pušta snimke, rekla da ona ni ne zna u kom stanju je pronađen i da ne želi da na televiziji gleda šta se događalo. Mogu da zamislim i kako je onima čije su fotografije objavljene. Predsednik je rekao da neće reći ime, ali su dali detalje koji ukazuju na to o kome je reč, a onda su tabloidi kako smo već navikli, to sutradan produbili i objavili ko su dva muškarca. Nije čak poenta, to su roditelji isticali, da ne žele da vide svoju decu, nego neće da vide ništa, jer ne žele da nagađaju šta se sa njihovom decom dogodilo i da li su prošli kao oni čije fotografije su prikazane”, kaže Vojinović.\nNovinarka KRIK-a podseća da rat dva suprotstavljena kriminalna klana, škaljarskog i kavačkog kojem je navodno bliska Belivukova grupa, traje već sedam godina, te da su građani mogli da vide likvidacije i pre ove konferencije za novinare.\n“Pre svega, građani nisu u obavezi da budu upućeni u okrutnost svake kriminalne grupe, to je posao države i policije i drugih institucija koje su očigleno već zakasnile sa ovim hapšenjem i rasturanjem ove grupe, iako je to hapšenje pozitivna stvar. Da se to dogodilo ranije, a godinama ranije je grupa bila aktivna, neki od tih zločina bi bili sprečeni, ne bi se ni dogodili. Sada je već kasno da se građanima pokazuje ta okrutnost”.\nIstragu o slučaju Belivukove grupe vodi Tužilaštvo za organizovani kriminal, ali su se mnoge informacije o toj grupi već našle u tabloidima.\n"Vučić i njegova porodica nelegalno prisluškivani 1.572 puta"\n"Biće sankcionisani svi iz državnih redova koji sarađuju sa kriminalcima"


Kako do jednokratne pomoći od 100 EUR? - Ministarstvo objavilo odgovore na najčešća pitanja - Ozon Media\nKako do jednokratne pomoći od 100 EUR? – Ministarstvo objavilo odgovore na najčešća pitanja\nMinistarstvo finansija objavilo je odgovore na najčešća pitanja građana u vezi sa prijavom za jednokratnu novčanu pomoć od 100 EUR. Prijava će, kako se navodi početi 15. maja i trajaće do 5. juna 2020, a biće moguća putem portala Uprave za trezor ili preko kontakt centra. Građani će pri prijavi dostaviti JMBG, broj lične karte i naziv banke kod koje imaju otvoren tekući račun.\nKako se navodi, pravo na pomoć od 100 EUR imaju punoletni državljani Srbije koji su 24. aprila imali aktivno prebivalište na teritoriji Srbije sa važećom ličnom kartom.\nAutomatski za novčanu pomoć prijavljeni su svi primaoci penzija i novčane socijalne pomoć, a primaocima penzije smatraju se i korisnici privremene naknade – invalidi rada druge i treće kategorije invalidnosti, odnosno preostale radne sposobnosti. Za ovu kategoriju isplata počinje 15. maja, dok će za ostale građane isplata početi 1. juna.\nUkoliko neko nema tekući račun potrebno je da se pri podnošenju prijave izjasni u kojoj banci želi da mu se otvori jednokratni namenski račun, koji će biti ugašen kad se novac podigne. U odgovorima se navodi i da nije moguće jednokratnu pomoć primiti na račun drugog lica.\nU odgovorima se navodi i da direktno preusmeravanje sa računa pomoći u humanitarne svrhe nije predviđeno, ali da to građani mogu učiniti posle podizanja gotovine.\nOdgovore na najčešća pitanja pogledajte u PDF u prilogu:\nOd srede 400.000 vaučera za odmor u Srbiji: Evo ko sve može da se prijavi


NBS: Pohvale Srtbiji na prolećnom zasedanju MMF\nTanjug 23. aprila 2022. 11:44\nBEOGRAD – Narodna banka Srbije (NBS) saopštila je da je tokom sastanaka na Prolećnom zasedanju Međunarodnog monetarnog fonda i Grupacije Svetske banke, dobila pohvale za rezultate tokom kriza i ocenu da srednjoročni izgledi Srbije ostaju povoljni.\nDelegacija na čelu sa guvernerom Narodne banke Srbije Jorgovanka Tabaković, uz učešće ambasadora u SAD Marka Đurića, sastala se sa visokim predstavnicima MMF i SB, kao i s predstavnicima velikog broja investitora.\nKljučne ocene date su tokom sastanaka sa zamenikom generalnog direktora MMF-a Bo Lijem, i direktorom Sektora za Evropu MMF-a Alfredom Kamerom, delegacija se sastala sa timom MMF-a za Srbiju, a važni razgovori vođeni su i na sastancima Međunarodnog monetarnog i finansijskog komiteta i Zajedničkog komiteta za razvoj, u okviru Konstituence Švajcarske.\n„Visoki zvaničnici Međunarodnog monetarnog fonda pohvalili su vlasti u Srbiji za odlične rezultate postignute i u uslovima velikih šokova“, saopštila je NBS.\nIstiču se ocene da je srpska privreda odlično sprovedena kroz pandemiju COVID-19, te da je još jednom potvrđeno da ima dobar sistem upravljanja u kriznim situacijama.\nIzdvojena je i ocena da je u 2021. fiskalni rezultat bio bolji od očekivanog, te da je i u aktuelnim uslovima u Srbiji očuvana stabilnost kursa dinara i finansijskog sektora.\nOcenjeno je i da je NBS brzo i efikasno odgovorila kako bi se sprečilo prelivanje eksternih šokova na domaći bankarski sistem, koji je dobro kapitalizovan i likvidan.\n„Posebno je pohvaljeno i brzo okončanje transakcije kojom je Sberbanka Srbija postala deo jake domaće bankarske grupe s visokom kapitalizovanošću i snažnom pozicijom likvidnosti“, navodi NBS.\nCentralna banka Srbije dodaje i da je s obzirom na sve što je na makroekonomskom planu urađeno do pandemije, kao i na brz i efikasan odgovor na rizike s globalnog tržišta, ocenjeno je „da srednjoročni izgledi Srbije ostaju povoljni“.\nTabaković je informisala visoke zvaničnike MMF o ishodu aprilskih predsedničkih izbora i činjenici da je predsednik Aleksandar Vučić dobio ogromnu podršku naroda, uprkos teškoj aktuelnoj globalnoj situaciji.\nOn je podvukla da će dobro odmerena politika predsednika Vučića koji je posvećen svim aktivnostima koje su značajne za stabilnost i rast Srbije, uz nastavak pune koordinacije svih politika, omogućiti maksimum povoljnih uslova poslovanja u Srbiji, i istakla da da stabilnost nema alternativu.\nĐurić je ukazao da Srbija uvek bira put saradnje, te da učešćem u inicijativi „Otvoreni Balkan“ Srbija nedvosmisleno potvrđuje svoje opredeljenje za saradnju i prosperitet regiona.\nDodao je da se to potvrđuje i u aktuelnim uslovima kada Srbija obezbeđuje neke od proizvoda koji su deficitarni u zemljama u regionu.


Sindikat rudnika ‘Kreka’: Ovjera zdravstvenih knjižica ili štrajk\nUkoliko Zavod zdravstvenog osiguranja TK ne ovjeri zdravstvene knjižice svim uposlenicima, Sindikalna organizacija Rudnika uglja “Kreka” u Tuzli upozorava da će stupiti u štrajk.\nSindikalna organizacija Rudnika uglja “Kreka” u Tuzli saopćila je da, bez obzira na činjenicu da ZD Rudnici uglja “Kreka” izvršavaju svoje obaveze, Zavod zdravstvenog osiguranja TK ne iskazuje spremnost da u narednom periodu vrši obaveznu ovjeru zdravstvenih knjižica svim uposlenim u tom preduzeću.\n– Ovim putem pozivamo sve nadležene institucije da se što prije uključe u rješavanje ovog problema. U suprotnom zaposleni u ZD Rudnici uglja “Kreka” u Tuzli će biti primorani obustaviti obavljanje svojih poslova koji su itekako teški, složeni i opasni po zdravlje radnika. Ovo je prilika da nadležni iskažu istinsko poštovanje prema populaciji koja izvršava jako teške i opasne zadatke – navedeno je u saopćenju.\nPodsjećaju da je jučer održan sastanak direktora ZD Rudnci uglja “Kreka” i direktora Zavoda zdravstvenog osiguranja TK kojem je prisustvovao i predsjednik Sindikalne organizacije Rudnici uglja “Kreka” u Tuzli jer se zaposleni u Rudnicima uglja “Kreka” već godinama bore sa problemom ovjeravanja zdravstvenih knjižica. Razlog tome je neizmirivanje obaveza prema Zavodu zdrvastvenog osiguranja Tuzlanskog kantona iz ranijeg perioda.\nMeđutim, ističu da Rudnici uglja “Kreka” u Tuzli od 1. januara 2016. pa do danas poštuju sve zakonom propisane uslove kada je u pitanju izmirenje doprinosa za zdravstevno osiguranje. Također, izvršeno je i izmirnje obaveza od 2009. koje su ZD Rudnici uglja “Kreka” imali prema Zavodu zdravstvenog osiguranja Tuzlanskog kantona.\n– Činjenica je da ZD Rudnici uglja “Kreka” od 1. jula 2017. vrše sve zakonom propisane zakonske odredbe kada je u pitanju isplata plaća i poreza i doprinosa na plaću – saopćeno je iz Službe za informisanje Sindikalne organizacije Rudnika uglja “Kreka” u Tuzli.


80 nagrada za Samsung na CES-u | PC Press\n80 nagrada za Samsung na CES-u\n15. januar 2015. Jovana Milićević\nKompanija Samsung Electronics osvojila je 80 nagrada za inovaciju na Sajmu potrošačke elektronike CES 2015. Među CES nagradama za 2015. godinu su priznanje za najbolju inovaciju, 31 nagrada za najbolju kućnu zabavu i nagrade za povezane kućne tehnologije.\nUređaje koji ulaze u CES-ov program inovacije ocenjuje sudijski žiri sastavljen od nezavisnih industrijskih dizajnera, inženjera i predstavnika medija koji ocenjuju izuzetan dizajn i projektovanje najmodernijih proizvoda potrošačke elektronike u 28 kategorija. Dodatne nagrade individualno dodeljuju vodeće medijske i industrijske organizacije koje prisustvuju događaju gde se među desetinama hiljada novih proizvoda predstavljenih ove godine posebno istakla Samsungova tehnologija.\n„Samsung se i dalje fokusira na korisnika jer nudi prvoklasne i revolucionarne proizvode i servise u različitim kategorijama“, rekao je Gregori Li, predsednik i generalni direktor ogranka Samsung Electronics Severna Amerika.\nTagovi: CES, CES 2015, Samsung\n← IBM nastavlja program pomoći gradovima\nNova generacija Windows tableta →


Plodova voda: Sve o bebinoj „vodenoj postelji“\nNaslov: Plodova voda: Sve o bebinoj „vodenoj postelji“ Sre Dec 25, 2013 10:28 pm\nTokom trudnoće, plod se razvija u plodovoj vodi koja mu pruža sve što mu je potrebno: toplinu, zaštitu i maksimalnu udobnost. Međutim, ova tečnost govori i o zdravlju i razvoju bebe u stomaku…\nZahvaljujući naprednim metodama i tehnologijama praćenja trudnoće, danas se mnogo toga zna o razvoju ploda u maminom stomaku. Pomoću 4D ultrazvuka, buduća mama može da vidi kako se njeno čedo smeje, zeva, sisa palac… Ukratko, može da prati razvoj i rast bebe od prvog dana života u materici. A bebac se svih devet meseci “ljuljuška” u vodenom okruženju koje nazivamo plodova voda. O toj životno važnoj tečnosti svakim danom saznajemo sve više detalja, a znanje o njenom sastavu, količini i boji lekari koriste da bi predvideli i sprečili eventualne poteškoće u trudnoći.\nOd dana kada se oplođena jajna ćelija smesti u matericu, zaštićena je od svih vanjskih uticaja. Zametak štiti nekoliko ovojnica od kojih je materica najčvršća i najdeblja. Sledeća je posteljica koja ga opskrbljuje hranom i kiseonikom, te odvodi otpadne materije. Na nju se nadovezuje vodenjak (amnionska kesa), koji počinje da se puni vodom čim se formira pupčana vrpca. Od tada pa do porođaja, ovo “vodeno gnezdo” biće udoban dom vašoj nerođenoj bebi. Ona u njemu pluta i izvodi “gimnastičke vežbe”, ali i ostavlja tragove na osnovu kojih se može utvrditi da li se njen razvoj odvija kako treba.


Počinje Grožđebal u Sremskim Karlovcima, vanredni autobusi GSP-a - Novi Sad\nPočinje Grožđebal u Sremskim Karlovcima, vanredni autobusi GSP-a\n16:09:00 06.09.2019, Komentara: 0\nNovi Sad - Tradicionalna manifestacija „Karlovačka berba grožđa – Grožđebal“ održava se od danas do nedelje 8. septembra. Grožđebal će okupiti desetine proizvođača vina koji će posetiocima ponuditi svoje proizvode, a u centru Sremskih Karlovaca će biti i veliki broj tezgi sa prodajom pretežno zanatskih proizvoda.\nTokom kulturno-umetničkog programa će nastupiti KUD-ovi, tamburaški orkestri. Večeras će na binu izaći muzičke grupe Killo Killo Banda i Riblja Čorba, pevač Haris Džinović u subotu i zadnjeg dana Yu Grupa. Ceo program se održava na četiri bine na centralnom trgu, zatim Dvorištu Muzeja, kod česme „Četiri lava“ i u Svečanoj sali Karlovačke gimnazije.\nTokom održavanja Grožđebala parkiranja je nemoguće u pojedinim ulicama u centru Sremskih Karlovaca zbog zabrane saobraćaja. Obezbedjena su posebna parking mesta za sve posetioce, tokom trajanja manifestacije. Cena parking karte je 200 dinara i vazi jedan ceo dan - sve do narednog dana u 10h.\nZa Sremske Karlovce ne može se vozom kao ranijih godina jer je pruga zatvorena zbog radova, tako da svi oni koji žele na Grožđebal moraju ići automobilom ili GSP-om koji je uveo posebne polaske. Na delu puta od Novog Sada do Karlovaca u toku su radovi na putu u dužini od dva kilometra od Tekija do ugla Preradovićeve i Račkog (Pijaca u Petrovaradinu), pa vozači moraju biti strpljivi.\nVanredni autobusi GSP „Novi Sad“ će po potrebi sa platoa ispred Železničke stanice saobraćati od 17 časova, dok će povratak iz Sremskih Karlovaca biti organizovan od 23 časa (po potrebi).\nNa vanrednim polascima neće važiti pretplatne karte, a cena prevoza biće kao i redovna cena na relaciji Novi Sad - Sremski Karlovci i iznosiće 135 dinara. Osim u vozilu kod vozača, karte će moći da se kupe od 17 časova na dodatno otvorenom prodajnom mestu na platou kod novosadske Železničke stanice (stajalište linije 64), te u Sremskim Karlovcima od 21:30 časova u minibusu koji će biti postavljen ispred tamošnje Železničke stanice.\nAngažovani autobusi na vanrednom prevozu biće obeleženi plakatom „Karlovačka berba grožđa 2019“.\nZapalio se gradski autobus kod Futoške pijace\nNovosadski Dom zdravlja lider u prevenciji raka grlića materice\nSre -5° - 0° Promenljivo oblačno\nČet -2° - 5° Oblačno


RapidSSL Wildcard – SSL Sertifikati Srbija\nBrzo i ekonomično obezbedite jedan domen i neograničeno poddomena\nRapidSSL® je vodeći provajder za brzo i lako dobijanje sertifikata SSL. Ovaj jeftini sertifikat nudi standardnu 128/256-bitnu enkripciju i jedan je od najpopularnijih Domain Validated (DV) Wildcard SSL sertifikata u svetu. Poznat je po veoma brzom izdavanju i nenadmašivoj ceni. Takođe, 99+% od svih browsera prepoznaju ovaj sertifikat. RapidSSL Wildcard sertifikat predstavlja idealno rešenje za entry-level sajtove kojima treba zaštita jednog glavniog domena (oba, sa i bez www), zajedno sa svojim poddomenima (npr. exampledomain.com, mail.exampledomain.com, admin.exampledomain.com, retail.exampledomain.com, itd.)\nBrz, jeftin i lak za instalaciju DV SSL sertifikat, i ovo rešenje nudi osnovni nivo sigurnosti za posetioce sajta prikazivanjem https i aktiviranje ikone katanaca u URL prostoru web browsera. Možete dobiti SSL gotovo ODMAH*** pomoću našeg brzog i automatizovanog procesa validacije domena (DV). Takođe ćete imati pristup statičkom logou (site seal tj. znaku bezbednosti) koji možete preuzeti i prikazati na vašem sajtu.\n*** Izdavanje sertifikata se zasniva na procesu validacije\nRapidSSL® je potpuno stabilan 128/256-bit single-root SSL sertifikat. To je idealno rešenje za male i jednostavne e-commerce sajtove ili kao rešenje za obezbeđivanje forme za prijavljivanje na sajtu.\nNažalost, standardni RapidSSL® sertifikat NEMA podršku za SAN ili više domena.\nSnažna 128 / 256 bit enkripcija, industrijski SSL standard\nNajmanji trošakovi instalacije SSL sertifikata\n99% stopa prepoznavanja u browserima, bez instalacije chain sertifikata\nTrenutno izdavanje SSL sertifikata 24/7/365\nVišegodišnja ušteda moguća – 1 do 4 godine izdavanja\nBESPLATAN „Secured by RapidSSL“ logo za sajt\nZa jedan domen(FQDN)\nSa ovim DV sertifikat, dobijate statični logo za vaš sajt, čime pokazujete da je vaš sajt zaštićen od strane ovog priznatog SSL brenda. Na logou stoji „Secured by RapidSSL®“. Staički logo se brzo i lako postavlja, međutim ne prikazuje dodatne podatke o verifikaciji sertifikata na „klik“. Takođe ne prikazuje nikakve dinamičke ili podatke u realnom vremenu koje se odnose na bezbednost vašeg sajta.\nOvim sertifikatom, dobijate $5,000 garancije. To znači da ako je sajt nepropisno verifikovan, nije bezbedan i/ili izdat lažnom sajtu od strane sertifikacionog (CA), itd., sertifikaciono telo (CA) kompenziraće krajnjem korisniku do $5,000 za bilo kakav gubitak ili nastalu štetu. Garancije su usmerene ka zaštiti vaših klijentata i da se uspostavi kredibilitet vlasnika sajta, ulivajući korisnicima poverenje koje im je potrebno da bi izvršili kupovinu na vašem sajtu.\nRapidSSL, ime sve govori. Ako tražite jednostavno rešenje za bezbednost sa ultra brzim vremenom izdavanja, ne tražite dalje od RapidSSL. Iako nije globalno prepoznatljiv kao drugi premijum brendovi kao Symantec, RapidSSL i dalje pruža sajtovima poverenje svojim logom i željeni nivo enkripcije. Ovaj brend je veoma tražen od strane start-up firmi, malih preduzeća koji posluju sa ograničenim budžetom i malih e-commerce sajtova.


Niška televizija » Turska pozvala ruskog, a Rusija turskog atašea zbog aviona\nTurska pozvala ruskog, a Rusija turskog atašea zbog aviona\nObjavljeno 24.11.2015. 16:54\nANKARA – Turska je danas pozvala ruskog atašea u Ankari, a Rusija turskog vojnog atašea u Moskvi nakon obaranja ruskog borbenog aviona u Siriji, saopštili su zvaničnici.\nTurska je pozvala ruskog atašea kako bi uložila protest zbog narušavanja turskog vazdušnog prostora na sirijskoj granici, u čemu je učestvovao ruski avion koji je kasnije oboren, rekao je jedan zvaničnik turskog ministarstva spoljnih poslova za AFP.\nRuski ataše u Ankari je pozvan nakon što je turska vojska saopštila da su dva turska aviona F-16 „u skladu sa propisima delovanja“ oborila ruski avion, koji je u periodu od pet minuta povredio turski vazdušni prostor 10 puta, rekao je isti zvaničnik.\nTursko ministarstvo odbrane pozvalo je i izaslanike SAD, Francuske, Kine i Velike Britanije, kako bi ih informisalo o obaranju ruskog aviona.\nTakođe, rusko Ministarstvo odbrane pozvalo je turskog vojnog atašea u Moskvi pošto je Turska oborila ruski borbeni avion u Siriji, saopšteno je iz turske ambasade u ruskoj prestonici.\nJedan zvaničnik iz turske ambasade rekao je za francusku agenciju da su ruske vlasti pozvale turskog atašea zbog incidenta, ne navodeći druge detalje.\nTurska je ranije danas oborila ruski vojni avion na granici sa Sirijom zato što je, kako tvrdi turska vojska, povredio vazdušni prostor Turske iako je više puta upozoren, dok rusko Ministarstvo odbrane ističe da ruski avion nije narušio turski vazdušni prostor.\nVojni avion koji je Turska oborila na granici sa Sirijom je letelica Su-24 ruske proizvodnje, saopštili su izvori iz predsedništva Turske, navodeći da je avion oboren u skladu sa turskim propisima nakon što je povredio vazdušni prostor Turske.\nMoskva: Jedan ruski pilot ubijen sa zemlje


Džikić: “Mora da se vjeruje i da se želi”\nBudućnost večeras dočekuje ekipu Partizana u drugom meču polufinalne serije ABA lige, a trener domaćih Aleksandar Džikić rekao je da moraju da vjeruju i da žele pobjedu.\nOn je istakao da povoljan rezultat ostvaruje ako se igra čvrsto i sa puno energije.\n“U plejofu ovog takmičenja povoljan rezultat se ostvaruje ako se igra čvrsto, ako se igra sa puno energije, sa upornošću i željom. To su preduslovi, mora da se radi i nema drugog načina. Mora da se vjeruje i da se želi” – istakao je Džikić.\nUtakmica između Budućnosti i Partizana na programu je večeras u 20.45h.\nPrethodni članakObradović: “Idemo s ambicijama da odigramo dobro”\nNaredni članakKlop o povredama Van Dajka i Salaha


Ekipa koju sa klupe predvodi bivši trener Crvene zvezde Dejan Radonjić, a na terenu naši Stefan Jović i Vladimir Lučić, u nedelju (15) igra prvu utakmicu finala na domaćem parketu.\nOvi mečevi izazivaju dosta pažnje u Nemačkoj, pa su fudbaleri Bavaraca snimili kraći video kojim najavljuju finale, a podršku pružaju nemački reprezentativci Manuel Nojer, Džošua Kimih i Tomas Miler.\nSa druge strane parketa se nalaze još dva košarkaša rođena u našoj zemlji. Stefan Peno koji je u prethodnom kvalifikacionom "prozoru" za plasman na Svetsko prvenstvo 2019. godine igrao za Srbiju, te rođeni Jagodinac Bogdan Radosavljević koji nastupa za Nemačku.\nAktuelni šampion Bundeslige je Bamberg koji je osvojio sedam od poslednjih osam titula, ali će ove godine Nemačka dobiti novog prvaka. Pobednik je ekipa koja dođe do tri trijumfa, a Bajern ima prednost domaćeg terena.


Fudbalski klub Real Madrid je ozbiljan po pitanju remonta u ekipi, jer je u istom danu kada je Luka Jović izašao na "Bernabeu" u dresu kraljevskog kluba, objavljeno novo ime.\nU pitanju je Ferlan Mendi koji je iz Liona stigao za 48.000.000 evra!\nNekadašnji omladinac Pari Sen Žermena je konkurencija Marselu na mestu levog beka, a ugovor je potpisan do 2025. godine.\nFrancuz je peto pojačanje Reala nakon našeg Luke Jovića (60.000.000 evra), Edena Azara (100.000.000), i brazilskog dvojca Rikarda Goesa (45.000.000) i Edera Militaa (50.000.000).\nMadriđani su, do sada, potrošili već preko 300 miliona evropskih novčanica, a za završetak projekta novih "galaktikosa" očekuje se još pojačanje u srcu veznog reda gde se koplja lome između Kristijana Eriksena i Pola Pogbe.\nKako se stvari odvijaju u prestonici Španije, ne bi bilo čudno da već sutra objave još nekoga...


Bastijan Švajnštajger je zahvaljujući Ani Ivanović postao navijač Partizana, pa će tako bodriti crno-bele u duelu protiv Mančester junajteda u okviru Lige Evrope!\nŠvajni je več dobrio Partizan na košarkaškim utakmicama\nŠvajni je najavio dolazak u Beograd, kao i posetu utakmici koja je od velike važnosti za Partizan u borbi za drugu fazu Lige Evrope. Nemački fudbaler je svojevremeno igrao za Mančester junajted, ali posle stupanja u brak sa Anom Ivanović srce mu je “prešlo” na crno-beli stranu.\nŠvajnštajger u hali Pionir\nInače, nekadašnji reprezentativac Nemačke, odlučio je nedavno da završi igračku karijeru u 35. godini života. Poslednji klub za koji je igrao Nemac, bio je Čikago. Švajnštajger je o svojoj odluci, pratioce obavestio porukom preko društvenih mreža.


NAKON 10 GODINA NA VIDIKU KRAJ SUĐENJA ŠARIĆU ZA PRANJE NOVCA: Tužilac traži da Darko robija 17 godina | Najnovije vesti - Srbija danas\n09.07.2020. • 22:50 Srbija Danas/Republika\nTužilac je pred većem Specijalnog suda u Beogradu izneo zavrsne reči u toku jučerašnjeg i današeg pretresa i to u trajanju vise od tri sata.\nZamenik tužioca za organizovani kriminal Saša Ivanić danas je zatražio maksimalnu kaznu za Darka Šarića i za još 18 optuženih lica, zbog pranja više od 20 miliona evra koje su, prema optužnici, kao članovi organizovane kriminalne grupe zaradili od trgovine drogom. Nije teško izračunati da zaprećens maksimalna kazna za pranje novca u okviru organizovane kriminalne grupe iznosi 17 godina budući da za "pranje para" ona može biti do 12 godina, dok se za udruživanje radi vršenja kriminalnih radnji dobija još dodatnih pet godina.\nTUŽILAŠTVO NEMA DILEMU: Pritvor za dvojicu osumnjičenih zbog nasilja na protestima\n- Predlažemo maksimalne kazne za Šarića i ostale, jer ne nalazimo bilo kakve olakšavajuće okolnosti za bilo kog okrivljenog, dok ima nekoliko otežavajućih okolnosti kao što su mililnski iznosi pranja novca, visok stepen krivice, umišljaj i sticanje enormnog bogatstva za naše prilike. Osim maksimalnih kazni zatvora za Šarića i celu njegovu grupu, zahtevamo i oduzimanje od njih nelegalno stečene imovine, novca i nekretnina, kao i svih privrednih društava, preduzeća, zemljišta, hotela i ostalog- rekao je tužilac Ivanić.\nNa drugoj strani, branioci optuženih koji su posle tužioca dobili priliku da iznesu svoje završne reči poručili su veću Specijalnog suda i javnosti da se Tužilaštvo u "dugom i napornom obrazloženju uglavnom pozivalo na analizu presretnutih telefonskih razgovora, kao i iskazima svedoka istrgnutih iz konteksta, bez i jedne činjenice koja dokazuje da su Šarić i ostali optuženi kako oni tvrde, upumpavali nelegalni novac u firme kojima je Šarić upravljao iz pozadine".\nAdvokat Branislav Popovac je istakao da se optuženi mrcvare skoro deceniju dokazujući transparentnost Šarićevog poslovanja sa njegovim saradnicima koji su bez osnova nazvani organizovana kriminalna grupa.\n- Veštačenje je činjenicama iz kojih proističe pravo, u svom dopunskom nalazu j izveštaju podrobno objasnilo sve legalne tokove novca , koje tuzilastvo nije ni razmotrilo jer njima to ne odgovara. Odbrana je sve vreme u inferiornom položaju i snatramo da su apsurdne tvrdnje Tužilaštva. Darko Šari je vršio transakcije preko prvoklasnih banka u Beču, kao i u zemljama Evrope, Amerike, Azije i Afrike. Imam pitanje kako je moguće da je iz Beča došao čist novac i u Srbiji je on odjednom prljav. Jasno je da svetske banke i te kako vode računa o poreklu novca , ali to Tužilaštvo nije ni uzelo u obzir. Zbog svega toga mora biti doneta oslobadjajuća presuda za Śariča, Jestrovića i sve ostale - istakao je Šarićev advokat Popovac.\nAGONIJA TRAJE ČETIRI GODINE: Porodica nestalog Nemanje i dalje traži pravdu, osumnjičeni se BRANI ĆUTANJEM\nDarko Šarić kriminal Saša Ivanić droga pranje para sud


Stefanović: Mogući požari, neophodna prevencija\nMinistar unutrašnjih poslova Nebojša Stefanović upozorio je danas da Srbiji, prema procenama nadležnih, tokom dve sedmice avgusta preti opasnost od požara, naglasivši neophodnost preuzimanja svih preventivnih mera kako bi šteta bila što manja.\nStefanović je na sednici Republičkog štaba za vanredne situacije, na kojoj će biti formiran i stručno – operativni tim za prevenciju od požara, naglasio da se sve nadležne službe moraju dobro organizovati.\nNavodeći da se prema procenama nadležnih tokom dve sedmice u avgustu mogu očekivati požari, Stefanović je zatražio “da ove godine svi nadležni budu dobro organizovani i spreče eventualne štete ili gubitke ljudskih života”.\nSednici prisustvuju i ministar za vanredne situacije Velimir Ilić, ministar za rad, zapošljavanje, boračka i socijalna pitanja Aleksandar Vulin, kao i načelnik Sektora MUP-a za vanredne sitaucije Predrag Marić.\nU radu sednice učestvuju i predstavnici drugih ministartstva i nadležnih službi koje se bave požarima, ali i drugim pitanjima koja su u nadležnosti Republičkog štaba za vanredne situacije.\nVatreni haos u Španiji: Izgorelo 1.000 hektara borove šume, evakuacija ljudi


► Opozicioni gradonačelnik Gdanjska teško ranjen u napadu nožem\nNepoznati muškarac upao je večeras u Gdanjsku tokom proslave najveće dobrotvorne manifestacije u Poljskoj, na scenu na gradskom trgu i pred očima šokirane publike nožem izbo i teško ranio poznatog opozicionog političara, gradonačelnika Gdanjska Pavela Adamoviča.\nMuškarac je upao na scenu i počeo da viče da se zove Stefan, da je nevin sedeo u zatvoru za vreme vlada liberalne Građanske platforme i zatim napao nožem i teško povredio Adamoviča koji je jedan od istaknutih opozicionih političara, javljaju poljski mediji.\n"Napad na Pavela Adamoviča zavređuje najžešću osudu, u mislima i molitvama smo sa Adamovičem", poručio je premijer Moravjecki na Tviteru.\n"Neshvatljivi varvarski napad koji nema opravdanja. Nemam reči da objasnim napade takvog tipa. Sve okolnosti tog napada moraju da budu temeljno istražene", kazao je ; ministar Bruđinjski.\n"Molimo se svi za gradonačelnika Adamoviča. Pavele uz tebe smo", poručio je na Tviteru bivši partijski šef Adamoviča, nekadašnji poljski premijer sada predsednik Evropskog saveta Donald Tusk.\nIako se u tu najveću dobrotvornu manifestaciju uključuje cela Poljska, a za bolesnu decu su prikupili i kupili opremu za bolnice do sada 240 miliona evra, na Veliki orkestar praznične pomoći i rokera Ježija Ovsjaka sumnjičavo gledaju sadašnje poljske konzervativne vlasti jer je Ovsjak blizak opoziciji i često kritikuje vladu stranke Pravo i Pravda.\n"To se dešava u Srednjoj Evropi. U Poljskoj. Poljskoj koja je izmislila Solidarnost. Koja je izmislila da se može bez nasilja. Ali toliko smo zastranili za tri godine da ne možemo da poštujemo ni ovakav dan. Na trenutke ovo je divlja zemlja. Ne radite to, ne može se nasiljem protiv nasilja", poručio je Ovsjak nakon napada na opozicionog gradonačelnika Gdanjska.\nMigrant povređen u napadu nožem\nU napadu nožem u ulici Gavrila Principa u Beogradu povređen je migrant, rekli su jutros u Hitnoj pomoći.


cenzura Archives »\nHashtag #HelloBaku su pokrenuli organizatori Evropskih letnjih igara, koje se održavaju u glavnom gradu Azerbejdžana, Bakuu. Tviteraši su kidnapovali hashtag #HelloBaku, da bi skrenuli pažnju na kršenje ljudskih prava i smanjene slobode govora u Azerbejdžanu, uoči nastupajućih ovogodišnjih letnjih Evropskih igara u glavnom gradu Bakuu.\nTviter na Brankovom mostu #ZaLuku\nU nedelju, 10. avgusta, tviteraši iz Srbije su izašli na mostove u nameri da podrže Bojana Jovanovića, oca poginulog dvadesetjednogodišnjeg Luke na Brankovom mostu. Bojan Jovanović, čiji sin Luka je na tom mestu pregažen, na Brankovom mostu već nedelju dana skamenjen i miran stoji držeći sliku svog\nAug 11, 2014 by CNM Liber in Blogosfera\nPanel o slobodi govora (prvi princip Deklaracije)\nPrvi, od pet principa Deklaracije o internet slobodama, sloboda govora, bio je tema panela održanog u Medija centru 8. jula. Na ovu temu razgovorali su predstavnici iz medijske sfere Jovana Gligorijević @Jovanana, novinarka Vremena, Vukašin Obradović @V_Obradovic, predsednik NUNS-a, kao i blogeri Marko Selaković @Ljutomir,\nJul 09, 2014 by CNM Liber in BlogOpen\nCenzolovka.rs – novo mesto za medijske slobode\nFondacija Slavko Ćuruvija je 26. juna pustila u rad sajt Cenzolovka, namenjen informisanju javnosti o svim pitanjima od značaja za slobodu medija u Srbiji. “Svrha Cenzolovke je da na odgovoran, argumentovan i otvoren način doprinese održanju te debate i da u nju uključi što\nJun 28, 2014 by CNM Liber in Blogosfera


Psihološki rat sa Iranom: Vidite kako smo jaki - Sputnjik Srbija\n18:44 14 Maj 2021\n19:38 14.05.2019 Preuzmite kraći link\nKako se navodi, američki vojnici biće poslati u slučaju da Iran napadne snage SAD ili ubrza rad na stvaranju nuklearnog oružja.\nPozivajući se na neimenovane zvaničnike Trampove administracije, list navodi da su reviziju plana naredili pripadnici tvrde linije predsedničke administracije, na čelu s Džonom Boltonom, Trampovim savetnikom za nacionalnu bezbednost, kao i da je broj od 120.000 vojnika sličan broju pripadnika američkih trupa koji su poslate u invaziju na Irak 2003. godine.\nKako za Sputnjik ocenjuje dr Slobodan Janković sa Instituta za međunarodnu politiku i privredu, takav eventualni američki plan predstavlja nastavak diplomatskog pritiska SAD na Iran, doduše malo drugačijim sredstvima od uobičajenih diplomatskih izjava.\n„Od kako je postao predsednik Donald Tramp nije poveo nijednu vojnu akciju, nijedan rat. On jeste pojačao diplomatske pritiske na neke zemlje koje smatra neprijateljima, ali nismo videli nikakvu vojnu eskalaciju. Takođe, pominjanje slanja 120.000 vojnika u slučaju, kako su rekli, da Iran napadne snage SAD ili ubrza rad na stvaranju nuklearnog oružja, nedovoljno je za bilo kakav napad na Teheran. To dobro znaju i američki vojni stratezi, a trebalo bi da znaju i političari koji se konsultuju sa njima, s obzirom na to da su SAD poslale odprilike taj broj vojnika u operaciju ’Pustinjska oluja‘, ali su tada i druge zemlje slale vojnike, pa ih je tamo bilo oko 500.000. Dakle, ako govorimo o Iranu, koji je svakako mnogo ozbiljniji takmac nego što je to nekada bio Irak, jasno je da se ovde radi o diplomatskom pritisku“, ocenjuje Janković.\nTakođe, kako kaže Janković, ovaj diplomatski pritisak Vašingtona na Teheran predstavlja i pokušaj skretanja pažnje javnosti sa niza problema na Bliskom istoku, od Sudana i Libije, preko Sirije i Jemena, do pitanja Palestine.\nGrigorij Lukjanov, ruski stručnjak za Bliski istok, za Sputnjik kaže da bilo kakvo povećanje vojnog prisustva u regionu, koje god svetske sile, povećava opasnost od vojnog konflikta.\n„Sjedinjene Američke Države trenutno predstavljaju najkrupnijeg neregionalnog igrača čije je vojno prisustvo najbrojnije na Bliskom istoku i na severu Afrike. Ako na sve te vojne objekte kojima raspolažu u zoni Persijskog zaliva i na teritoriji Iraka dodamo još 120.000 vojnika, onda slobodno možemo da kažemo da je reč o apsolutnom faktoru destabilizacije situacije u vezi sa Iranom, što takođe vodi ka pogoršanju odnosa SAD sa velikim brojem drugih zemalja. U takvim uslovima postoji mogućnost da se brojne terorističke organizacije ponovo aktiviraju“, upozorava Lukjanov.\nOn napominje da, ako se ostavi po strani celokupna antiiranska retorika, američko društvo ne oseća neposrednu pretnju za svoju okolinu od Irana i njegove politike. Takođe, Lukjanov podseća da su administracija Baraka Obame i demokrate insistirali na smanjenju vojnog prisustva SAD u regionu, a i Donald Tramp je, došavši na vlast, takođe insistirao na smanjenju vojnih troškova i vojnog prisustva na Bliskom istoku.\n„Upravo tome je on posvetio mnogo pažnje i tokom predizborne kampanje, ali i kasnije. Reč je o takozvanom bliskoistočnom planu, tačnije o projektu formiranja bliskoistočnog krila NATO-a. Direktno vojno prisustvo od 120.000 vojnika u regionu iziskuje ogromne finansijske troškove, a to će samo pokrenuti ’tajmer‘ koji će da odbrojava minute do početka neposrednog vojnog konflikta. Tu vojsku finansiraju američki poreznici, a imajući u vidu Trampovu retoriku po pitanju pokušaja da se podrži sopstvena ekonomija, on bi mogao time da izgubi veliku podršku Amerikanaca“, ističe Lukjanov.\nKako kaže Aleksandar Perendžijev, vojno-politički analitičar i docent Katedre za politikologiju i sociologiju Ruskog ekonomskog univerziteta „Plehanov“, plan o slanju 120.000 američkih vojnika na Bliski istok predstavlja, na neki način, zastrašivanje i to ne samo Irana, već celokupne svetske zajednice, a indirektno i Rusije.\nPrema njegovim rečima, to zastrašivanje nosi sledeću poruku — pogledajte kako mi možemo da stvaramo moćne grupe koje mogu da deluju u inostranstvu.\n„Ovde, naravno, ima više informaciono-psihološkog faktora nego vojnog, jer, na kraju krajeva, prebacivanje tako velikog broja trupa je skupo pitanje. Takođe, ovde veliku ulogu ima i faktor provokacije kako bi se videlo kakve će mere Iran preduzeti ovim povodom. To je kao neko borbeno izviđanje, kada napadaju da bi se otkrili položaji protivnika sa kojih će pucati, kako bi ih zatim potisnuli. Mislim da SAD šire informacije kako bi se, uslovno rečeno, otkrile takve tačke iz kojih će Iran biti spreman da se suprotstavlja“, zaključuje Perendžijev za Sputnjik.


Sutra zahtjev Crne Gore za odvojenim mandatom\nMinistar za evropske integracije Gordana Djurović najavila je da će pregovarački tim crnogorske Vlade zatražiti sjutra od Evropske komisije odvojeni mandat za pregovore o Sporazumu o stabilizaciji i pridruživanju Evropskoj uniji. Crnogorska Vlada razmatrala je danas ostvareni progres u dosadašnjem toku pregovaranja sa EU.\nU Podgorici se podsjeća da je evropski komesar za priširenje Oli Ren, govoreći o novom mandatu za pregovore o stabilizaciji ipridruživanju Crne Gore sa EU, naglasio da sa Crnom Gorom ne postoji problem saradnje sa Hagom.\nIpak, Ren je rekao da je "neophodno raditi na razvoju administrativnih kapaciteta i standardima koji ukazuju na jasnu evropsku orijentaciju".\nA u crnogorskoj Vladi smatraju da Predstavnici Evropske komisije mogu biti zadovoljni odgovorima crnogorskih zvaničnika na sva njihova pitanja postavljena na početku današnjeg novog sastanka Unaprijeđenog stalnog dijaloga.\nMinistar za ekonomske odnose sa inostranstvom i evropske integracije Gordana Đurović saopštila je da je početak prvog dana dvodnevnih razgovora bio posvećen crnogorskom administrativnom kapacitetu da prezume nadležnosti ministarstava Državne zajednice i putu ka Svjetskoj trgovinskoj organizaciji, odnosno pripremi drugog sastanka Radne grupe za Crnu Goru koji je zakazan za 5. jul u Ženevi.\nA sjednica Skupštine na kojoj će biti proglašena nezavisnost Crne Gore biće održana u subotu u 20 sati. Još nije poznata konačna lista gostiju koji bi trebalo da prisustvuju svečanoj sjednici, ali je ranije najavljeno da će na zasjedanje biti pozvani visoki gosti iz Evropske unije.\nZamjenik šefa diplomatije Državne zajednice Predrag Bošković najavio je danas da će Crna Gora, odmah nakon proglašenja nezavisnosti u Skupštini, ponuditi Beogradu razgovor o razdruživanju.\n“Savjet ministara faktički prestaje sa funkcijom nakon subote. U svakom slučaju, potrebno je na korektan način postići dogovor sa Srbijom o pitanjima koja su bila u nadležnosti Savjeta ministara, kao i o prelaznom periodu”, rekao je Bošković.


Vučić: Zabrinut sam za dijalog, ništa racionalno u pristupu Prištine - Izazov\nRadio-televizija Srbije\t 17. maja 2021. 19:47\n"Nastavak dijaloga je važno i teško pitanje. Bićemo spremni da razgovaramo, da uvek učestvujemo u dijalogu, ali posle ovoga što sam danas čuo, a to je agenda cele prištinske vlade, veoma sam zabrinut, jer tu nema ničeg racionalnog", rekao je Vučić novinarima u Briselu, na pitanje kako vidi budućnost dijaloga Beograda i Prištine.\nKako je istakao, može se razgovarati sa nekim ko je na potpuno suprotnoj strani, ako se tu prepozna nešto pragmatično ili racionalno.\n"Ja danas ništa slično nisam video", dodao je predsednik Srbije.\nVučić je preneo i da su mu neki predstavnici zemalja koje su među prvima priznale tzv Kosovo rekli da ne razumeju i da Priština tako samo Beogradu olakšava posao.\n"U neverici sam slušao neke arugmente. To je kao kad Džaferović priča o dugovima, a kada mu zatražim da pokaže papir, da nas više ne maltretira, kada pitamo na osnovu čega dugujemo… Još nijedan papir nisam dobio", rekao je Vučić.\nDodao je da to ne znači da smo mi "anđeli nebeski", ali racionlano pristupamo situaciji.\n"Smem da kažem narodu koliko je teška naša situacija i pozicija, a kako to drugi žele da predstave… Biće teško", rekao je Vučić.\nUpitan na čemu je danas Priština insistirala, Vučić je rekao da su prvo govorili o svim državama na Zapadnom Balkanu, na šta je on reagovao, protiveći se tome.\n"Drugo pitanje je bilo vizna liberalizacija, rekli smo da nema problema, ali da ne može da piše Kosovo, jer ga ne priznajemo, ili mora da stoji sa zvezdicom. Oni neće. Oni u insistirali na nečemu što nije pisalo, da se odbija promena granica, a podrazumevaju se one granice koje su oni zamislili", rekao je Vučić.\nKako kaže, u prvom trenutku se trudio da neslaganje objasni argumentima, a onda je shvatio da je to potpuno besmisleno.\n"Onda sam se osmehivao i čekao kraj, pošto mi nije na pamet padalo da popustim oko bilo kog pitanja, jer bi to bilo gaženje Srbije, naše državnosti, građana. Nikakvo posebno junaštvo, držali smo se kako je bilo moguće", rekao je Vučić.\nZadovoljan sam što fokus Kfor-a ostaje na istom mandatu\nVučić je rekao da je zadovoljan šta je mogao da čuje od generalnog sekretara NATO Jensa Stoltenbera što fokus Kfor-a da se čuva bezbednost ostaje u istom mandatu\nVučić je kazao da je veoma srećan što nisu potvrđene glasine, a postojali su zvanični dopisi iz pojedinih glavnih gradova NATO zemalja koji su govorile i da je važno da se napravi neka vrsta dogovora o bržem povlačenju trupa.\nOn je istakao da je odgovor koji je dobio od Stoltenberga o nepromenjenom fokusu Kfor-a veoma važan posebno za nas, jer bez mira i stabilnosti ne možemo da napredujemo.\nPreneo je da je bilo govora i o 2013. kada je postignut dogovor o neulasku na sever do zuba naoružanih snaga Kosova, dodajući da je to nešto što je NATO poštovao.\nTakođe je bilo razgovora, kaže, i o kontroli takozvanog donjeg vazdušnog sloja, ukazujući da će biti još razgovora o tome da li će biti kontrolisan sa Islanđanima, ili preko radara na Kopaoniku.\n"Zadovoljan sam suštinom razgovora i onim što je najvažnije, jer nama su potrebi mir i sigurnost, oni su od presudnog značaja", istako je Vučić rezultate razgovora sa Stoltenbergom.\nO skupu na Brdu kod Kranja\nOsvrnio se i na skup na Brdu kod Kranja konstatacijom da je bio interesantan, ali težak.\nKaže, kada je shvatio da Albanci sa Kosova ne žele da potpišu zajedničku deklaraciju onda je postalo i pomalo zabavno.\n"Nisu hteli da potpišu ono što je bio zajednički imenitelj, želeli su da se ubaci još nešto što nismo želeli da prihvatimo kao deo dokumenta", objasnio je on\nVučić je rekao da se susreo i po prvi put sa nečim što ne razume, a to je da neko neće da podrži dokument protiv kojeg nema ništa, ali ima nešto protiv činjenice da nešto nije ušlo u taj dokument.\n"Svašta sam video tako nešto još nisam ni čuo ni video", rekao je Vučić ne precizirajući o čemu je reč.\nOn je istakao da se razgovaralo oko granica, da je on govorio o licemerju da protiv promene granica govore oni koji su ih menjali, ili oni koji sud promena imali benefite.\n"Pa pitao sam „kada ste rešili da usvojite te principe?". Obavestite nas o tome. Zatražio sam da se u dokument unese umetnuta rečenica da se priznaju granice koje priznaju UN. To nije naišlo na podršku, jer su mnogi prisutni umislili da su važniji od UN", podvukao je predsednik.\nVučić je ponovio da je zadovoljan sadržinom dokumenta, proklamacijom evropskog puta, zalaganjem za bolji protok roba, svega što je za nas važno.\n"To je bio jedan dobar sastanak koji je prošao u otvorenom tonu, gde su izneli svi šta misle. To je doprinos razvoju demokratije u regionu. Bolje da kažemo šta mislimo jedni drugima nego da se krijemo i kada okrenemo leđa to radimo, jer se to uvek loše odrazi na građane", istakao je predsednik Srbije.\nVučić je rekao da večeras u Briselu ima još sastanaka sa izaslanikom EU za dijalog Miroslavom Lajčakom, te da potom putuje u Prag gde sutra započinje zvaničnu posetu.\nPorodična drama u Čačku – nožem napao suprugu pa pobegao sa lica…\nMaratonska kontrola policije širom Evrope\nProslava Hitlerovog rođendana, seksualni napad; Nemačka ministarka:…\nZlato više neće moći da otkupljuje bilo ko – kolike kazne su…\nKordon policije ispred Hrama u Podgorici


Obnavljanje crnogorske crkve najveća programska promena DPS - Naši u svetu\nObjavljeno 09/12/19 u 11:00\nPodgorica – Obnavljanje jedine pravoslane crkve u Crnoj Gori je jedna od najvećih programskih promena vladajuće DPS, usvojena na nedavnom partijskom kongresu, još od onog održanog 2001. godine kada je prvi put zapisana obnova crnogorske državnosti, piše podgorička Pobjeda.\n“U snaženju državnog i nacionalnog identiteta Crne Gore napravili smo kvalitativne pomake i doprineli njegovom utemeljenju i definisanju. Ipak, ostao je još jedan važan korak kojim ćemo ispraviti veliku nepravdu učinjenu Crnoj Gori na početku 20. veka”, piše u partijskom programu DPS, podseća se u analizi tog događa, koju je sačinio ovaj podgorički dnevnik.\nTim korakom, dodaje se, Crna Gora će upotpuniti državnu i duhovnu infrastrukturu za svestrani razvoj demokratskog društva u Crnoj Gori i obezbediti punu zaštitu prava i sloboda svakog građanina.\n” Radićemo na obnovi Crnogorske pravoslavne crkve, kao neodvojivog dela crnogorskog državnog i nacionalnog identiteta”, navodi se u novom programu DPS-a.\nInače, na Kongresu DPS održanom 29. novembra, Milo Ðukanović i Duško Marković dobili su nepodeljenu podršku delegata, a ova najuticajnija politička parija pokazala je da je odlučna i organizaciono sposobna da nastavi dominaciju na crnogorskoj političkoj sceni, piše Pobjeda.\nList navodi da je Demokratska partija socijalista precizno odredila fokus budućeg delovanja: jačanje državnog identiteta, zakonsko definisanje odnosa države i verskih zajednica, stvaranje uslova za obnovu Crnogorske pravoslavne crkve, kao i stvaranje nove diplomatske mreže sa značajno izmenjenom ulogom diplomatsko-konzularnih predstavništava koja će prvenstveno biti u funkciji privlačenja stranih investicija.\nTo su, navodi list, poruke koje će, neminovno, uticati i na delovanje crnogorskih institucija, koje dominantno zauzimaju ljudi DPS-a, u promovisanju državnih interesa.\nPodseća se i da je ovaj Osmi Kongres DPS najveći partijski skup održan u Crnoj Gori još od onih vremena posle AB revolucije a pre raskola 1997. godine kada je tu stranku vodio trijumvirat Momir Bulatović (tadašnji predsednik države), Milo Ðukanović (premijer) i Svetozar Marović (predsednik parlamenta), preneo je portal RTCG.


Paori ponovo na drumovima | Pančevac\n01.12.2015 14:51·0 komentaraPregleda: 199\nPoljoprivrednici iz kovinske opštine, članovi Nezavisne asocijacije poljoprivrednika Srbije, danas pre podne krenuli su s dvadeset traktora ka Beogradu kako bi u Narodnoj skupštini Srbije predali svoje zahteve za izmene predloga Zakona o poljoprivrednom zemljištu, ali ih je policija zaustavila na ulazu u Pančevo. Traktori su parkirani kod Novog groblja, pored Bavaništanskog puta, tako da ne ometaju saobraćaj.\nJovica Jakšić, član rukovodstva ovog udruženja, rekao je kako se od Skupštine traži da izmeni predlog Zakona tako što bi najpre mala i srednja gazdinstva imala pravo da kupe do 20 hektara državne zemlje na rok od 15 godina, a potom bi od preostalih površina najpre mali paori uzeli zemlju u zakup, potom da se namire stočari, a šta preostane da dobiju investitori.\nOn je dodao kako se ovim predlozima tokom jučerašnjih razgovora nije protivila ni Snežana Bogosavljević Bošković, ministarka poljoprivrede, ali da ratari traže garancije da će njihovi zahtevi biti ispunjeni.\nKovinski poljoprivrednici imaju podršku kolega iz Požarevca i Rače Kragujevačke. Oni su takođe krenuli traktorima za Beograd, ali ih je policija zaustavila na izlazu iz tih mesta.


Spahić: Savremena povijest nezamisliva u BiH bez NUBBiH i Vijećnice – TVSA.BA\nPetak, 21 Januara, 2022 7:12\nNaslovna/Vijesti/Kultura/Spahić: Savremena povijest nezamisliva u BiH bez NUBBiH i Vijećnice\nPočasni član Nacionalne i univerzitetske biblioteke BiH i predsjednik Međunarodnog centra za mir Ibrahim Spahić pozdravio je odluku Gradskog vijeća Sarajevo da se Nacionalna i univerzitetska biblioteka BiH vrati u Vijećnicu.\n– Odluka je civilizacijski rez, u odnosu na višedecenijsko ignorisanje obaveze da se Biblioteka vrati u matičnu kuću. Savremena povijest nauke, obrazovanja i kulture nezamisliva je u BiH bez NUBBiH i Vijećnice – navodi Spahić u izjavi dostavljenoj medijima.\nKako ističe povratak će omogućiti da se modernizira bibliotečka djelatnost i da se čitaoci, studenti i akademska zajednica, bibliotekari, znanstvenici i umjetnici i kulturne institucije ponovo susretnu u Vijećnici, te djelotvorno i kreativno zajedno rade.\n– Knjiga i čitaonice, u svim svojim formama i medijima, od raritetnih izdanja do univerzalne komunikacije mudrosti i znanja, iz Srca Vijećnice-biblioteke, ponovo će biti naši najbolji i najljepši mostovi povezivanja sa svijetom – navodi Spahić.\nVlada KS: Odluka o sufinansiranju boravka djece u predškolskim ustanovama


NovaEnergija.net » mobilni telefoni mobilni telefoni – NovaEnergija.net\nMedalje koje će dobiti najuspešniji sportisti na Olimpijskim i Paraolimpijskim igrama u Tokiju 2020. godine biće napravljene od recikliranih mobilnih telefona.\nKako su danas saopštili organizatori, stanovnici Japana će biti pozvani da doniraju stare mobilne telefone i male aparate kako bi se prikupile dve tone zlata, srebra i bronze za 5.000 olimpijskih medalja.\nOrganizatori se nadaju da će projekat promovisati održivost i da će smanjiti troškove.\n„Projekat koji će omogućiti stanovnicima Japana da učestvuju u pravljenju medalja je veoma dobar. Recikliranjem takvih stvari ćemo misliti i na okolinu“, rekao je sportski direktor organizacionog odbora Kodži Murofuši.\nU lokalnim kancelarijama i prodavnicama će od aprila biti postavljene kutije u kojima će se sakupljati uređaji.\nGradovi domaćini Olimpijskih igara su do sada tradicionalno dobijali metal od rudarskih kompanija.\nMedalje na Olimpijskim igrama u Tokiju od recikliranih mobilnih telefona! was last modified: February 1st, 2017 by Jelena Jovičić\nSvake godine Google promeni svoj algoritam pretrage preko 600 puta. Svake sledeće godine ima više update-a nego prethodne. Prošla godina je bila rolerkoster za oglašivače koji su se trudili da…


Njemačka traži radnike iz BiH: Kako do posla u "obećanoj zemlji"? – Fokus.ba\nNa tržištu štampanih medija pojavio se ovih dana jedan interesantan magazin. Naime, radi se o magazinu EU POSAO čiji je cilj da zainteresovanima pomogne u pronalaženju posla u zemljama Evropske Unije.\nCilj ovog magazina nije da se podstakne odliv stanovništva, već da se prihvati realnost i pomogne ljudima koji su, usled nedostatka posla u svojim sredinama, spremni da egzistenciju ostvare u inostranstvu, kaže glavni i odgovorni urednik magazina Svetislav Stojanović i dodaje:\n– Samo Njemačka će ove godine zaposliti oko 30.000 radnika u deficitarnim oblastima, a ta radna mjesta mogu popuniti građani sa prostora BiH, Srbije i Crne Gore gdje se magazin i prodaje. Oni će ravnopravno učestvovati u trci za posao jer za oglase koje objavljujemo uslov nije pojsedovanje pasoša neke od zemalja članica Evropske unije.\n– Čitaoci će, pored stotinjak oglasa, u svakom broju moći pronaći sve potrebne informacije vezane za rad u Njemačkoj. Saznat će šta im je sve potrebno od dokumenata, kako se podnosi prijava, kako se piše CV i motivaciono pismo, šta sve treba da sadrži radni ugovor i koja su prava i obaveze zaposlenih – kaže Stojanović.\nOn dodaje da će akcenat u početku biti na ponudi poslova u Njemačkoj, koja kao ekonomski lider ima najveću potrebu za radnom snagom, da bi se u budućnosti ponuda proširila i na ostale zemlje EU.\nMagazin EU Posao će izlaziti jednom mesečno, a prvi broj je već na kioscima širom BiH.


Promocija projekta „Erasmus za mlade preduzetnike“ na fakultetima i srednjim školama u BiH - Agencija za razvoj preduzeća Eda\nKako bi se mladim preduzetnicima i onima koji to žele da postanu, predstavile koristi od učešća u programu Evropske unije „Erasmus za mlade preduzetnike“, Eda je pripremila i distribuirala postere fakultetima i srednjim školama u Bosni i Hercegovini. Posteri su postavljeni na oglasne table, tako da učenici završnih godina srednjih škola i diplomci fakulteta mogu da se upoznaju sa najvažnijim informacijama o programu i načinu prijave.\n„Erasmus za mlade preduzetnike“ je program prekogranične razmjene koji pruža priliku mladim preduzetnicima da putuju u zemlje regiona i Evropske unije i tamo sarađuju, uče i stiču iskustva od preduzetnika koji uspješno vode svoja preduzeća. Tokom boravka u inostranstvu, mladi preduzetnici rade po unaprijed dogovorenom planu posjete koji obuhvata kako usavršavanje i razvoj vlastite poslovne ideje i plana, tako i pružanje podršku preduzetnicima domaćinima u poslovima koje oni obavljaju. Tako obe strane imaju koristi od razmjene. U bazi podataka programa „Erasmus za mlade preduzetnike“ je registrovano preko 6.600 preduzetnika domaćina i preko 11.600 mladih preduzetnika iz 50 država, a do sada je uspješno realizovano oko 9.400 posjeta.\nZainteresovanim preduzetnicima Eda pruža tehničku podršku prilikom registracije u evropsku bazu preduzetnika, ostvarivanju kontakta, definisanju plana posjete i cjelokupnog procesa razmjene. Za detaljnije informacije, slobodno nas kontaktirajte putem imejla eda[at]edabl.org ili telefona 051/300-241.